+-----------------------------------------------------------------------+
| 2.  ลักษณะการประกอบธุรกิจ                                                |
+-----------------------------------------------------------------------+

2.1 ความเป็นมาและพัฒนาการที่สำคัญ

2.1.1 ความเป็นมา

การปิโตรเลียมแห่งประเทศไทย จัดตั้งขึ้นเมื่อวันที่ 29 ธันวาคม 2521
ตามพระราชบัญญัติการปิโตรเลียมแห่งประเทศไทย พ.ศ. 2521
เพื่อดำเนินธุรกิจหลักด้านปิโตรเลียมและธุรกิจอื่นที่เกี่ยวเนื่องกับปิโตรเลียม
อย่างไรก็ตามภายใต้สภาวะการแข่งขันที่สูงขึ้น
รัฐบาลได้เล็งเห็นความจำเป็นในการเพิ่มบทบาทของภาคเอกชนในกิจการพลังงาน
คณะรัฐมนตรีจึงมีมติเมื่อวันที่ 21 สิงหาคม 2544
เห็นชอบแผนการจัดตั้งบริษัทเพื่อรองรับการแปรรูปการปิโตรเลียมแห่งประเทศไทย และในวันที่ 25
กันยายน 2544
คณะรัฐมนตรีมีมติเห็นชอบเรื่องการแปลงทุนเป็นทุนเรือนหุ้นของการปิโตรเลียมแห่งประเทศไทย
โดยให้จัดตั้ง บริษัท ปตท. จำกัด (มหาชน) (ปตท.) โดยให้ภาครัฐคงสัดส่วนการถือหุ้นใน
ปตท.ในสัดส่วนไม่น้อยกว่าร้อยละ 51 ให้
ปตท.คงสถานะเป็นบริษัทน้ำมันแห่งชาติและได้รับสิทธิพิเศษตามสถานะดังกล่าว
รวมทั้งให้รัฐมนตรีว่าการกระทรวงอุตสาหกรรมกำกับดูแลในด้านนโยบายของ ปตท.
จนกว่าพระราชบัญญัติบรรษัทวิสาหกิจแห่งชาติจะมีผลใช้บังคับ
จนปัจจุบันเมื่อมีการปรับโครงสร้างหน่วยงานรัฐ
ปตท.จึงมาอยู่ภายใต้การกำกับดูแลของกระทรวงพลังงาน

ปตท.แปลงสภาพเป็นบริษัทมหาชนจำกัดภายใต้พระราชบัญญัติทุนรัฐวิสาหกิจ พ.ศ. 2542
โดยได้จัดตั้งบริษัท ปตท.จำกัด (มหาชน) เมื่อวันที่ 1 ตุลาคม 2544 ด้วยทุนจดทะเบียนเริ่มแรก
20,000 ล้านบาท แบ่งเป็นหุ้นสามัญจำนวน 2,000 ล้านหุ้น มูลค่าที่ตราไว้หุ้นละ 10 บาท
โดยมีกระทรวงการคลังเป็นผู้ถือหุ้นแต่เพียงผู้เดียว[1]¹ ทั้งนี้ นับแต่วันจดทะเบียนจัดตั้งดังกล่าว
ปตท.ได้รับโอนกิจการ สิทธิ หนี้ ความรับผิด สินทรัพย์
และพนักงานทั้งหมดจากการปิโตรเลียมแห่งประเทศไทยเพื่อให้
ปตท.สามารถดำเนินงานได้อย่างต่อเนื่องและมีประสิทธิภาพ
และอาศัยอำนาจตามพระราชบัญญัติทุนรัฐวิสาหกิจ พ.ศ. 2542 ได้มีการตรา
พระราชกฤษฎีกา ให้คงอำนาจ สิทธิ และประโยชน์ของ ปตท.
ตามที่การปิโตรเลียมแห่งประเทศไทยมีอยู่ตามพระราชบัญญัติ
การปิโตรเลียมแห่งประเทศไทย พ.ศ. 2521 ทั้งนี้ โดยกำหนดให้อำนาจ สิทธิ
และประโยชน์ดังกล่าว สิ้นสุดลงเมื่อ ปตท.สิ้นสภาพการเป็นรัฐวิสาหกิจ
ตามกฎหมายว่าด้วยวิธีงบประมาณ

ณ ปัจจุบัน ปตท. มีทุนจดทะเบียน 28,372,457,250 บาท แบ่งเป็นหุ้นสามัญ 2,837,245,725
ล้านหุ้น โดยเป็นทุนชำระแล้ว 27,972,457,250 บาท แบ่งเป็นหุ้นสามัญ 2,797,245,725 หุ้น

2.1.2 พัฒนาการที่สำคัญในช่วง 5 ปีที่ผ่านมา

ปี 2543

มกราคม : ปตท. ได้เข้าสู่ระบบการประเมินผลการดำเนินงานรัฐวิสาหกิจ หรือ Performance
Agreement (PA) เป็นครั้งแรก ซึ่งระบบนี้จะมีการกำหนดเป้าหมายการทำงานที่ชัดเจนแบบปีต่อปี
เพื่อวัดผลการปฏิบัติงานในด้านประสิทธิภาพทางการเงิน ประสิทธิภาพทางกายภาพ
คุณภาพการให้บริการ การดำเนินงานตามแผนรัฐวิสาหกิจ คุณภาพของแผนวิสาหกิจ
และคุณภาพการบริหารและการกำกับดูแลที่ดี

กุมภาพันธ์ : ปตท. และ Petronas ได้ร่วมกันจัดตั้งบริษัท ทรานส์ ไทย-มาเลเซีย
(ประเทศไทย) จำกัด
ขึ้นในประเทศไทยเพื่อดำเนินธุรกิจขนส่งก๊าซธรรมชาติที่ได้จากแหล่งพื้นที่พัฒนาร่วมไทย-มาเลเซีย
(Malaysia-Thailand Joint Development Area หรือ เจดีเอ)
มาใช้ประโยชน์ในประเทศไทยและไปยังชายแดนไทย - มาเลเซีย ให้บริการแยกก๊าซธรรมชาติ
และขนส่งก๊าซหุงต้มทางท่อไปยังชายแดนไทย-มาเลเซีย จากนั้นในเดือนมีนาคมได้ร่วมกันจัดตั้ง
Trans Thai-Malaysia (Malaysia) Sdn. Bhd. ขึ้นในประเทศมาเลเซีย
เพื่อดำเนินธุรกิจให้บริการขนส่งก๊าซธรรมชาติและก๊าซหุงต้มทางท่อจากชายแดนไทย -
มาเลเซียไปใช้ประโยชน์ในประเทศมาเลเซียเป็นหลัก

เมษายน : ปตท. เริ่มเปิดบริการคลังน้ำมันสระบุรี
เพื่อจัดส่งน้ำมันไปยังภาคเหนือและภาคตะวันออกเฉียงเหนือ โดยมีความจุของถังรวมทั้งสิ้น 70
ล้านลิตร

กรกฎาคม : ปตท. ได้ติดตั้งหน่วยควบคุมจุดกลั่นตัวของก๊าซธรรมชาติและอุปกรณ์รวมก๊าซธรรมชาติ
ณ โรงแยกก๊าซธรรมชาติระยอง ส่งผลให้ก๊าซธรรมชาติมีคุณภาพเดียวกันทั้งระบบ
และมีค่าความร้อนคงที่เป็นหนึ่งเดียว ทำให้ปริมาณการส่งก๊าซธรรมชาติเพิ่มจากเดิมได้อีกไม่ต่ำกว่า
100 ล้านลูกบาศก์ฟุตต่อวัน

: คณะรัฐมนตรีมีมติอนุมัติแนวทางการแก้ไขปัญหาการรับภาระผูกพันที่จะต้องจ่ายค่าก๊าซธรรมชาติจาก
สหภาพเมียนมาร์ในส่วนที่ไม่ได้รับในปีสัญญานั้นๆ (Take-or-Pay) ไปก่อนแล้วค่อยทยอยรับคืน
(Make Up) ในภายหลังโดยให้ ปตท. ชำระค่าก๊าซธรรมชาติ Take-or-Pay และ
เป็นแกนกลางในการจัดสรรภาระดังกล่าวให้หน่วยงานที่เกี่ยวข้องแบ่งรับตามความรับผิดชอบโดย
ปตท. กฟผ. และลูกค้าผู้ใช้ก๊าซธรรมชาติแบ่งรับภาระร้อยละ 11.4 ร้อยละ 12.8 และร้อยละ
75.8 ตามลำดับ

สิงหาคม : ปตท. ได้ขยายคลังก๊าซปิโตรเลียมเหลวของคลังก๊าซบ้านโรงโป๊ะ อำเภอบางละมุง
จังหวัดชลบุรี โดย
ก่อสร้างถังก๊าซขนาด 1,000 ตัน จำนวน 1 ถัง ทำให้คลังก๊าซบ้านโรงโป๊ะมีความจุเพิ่มขึ้นรวมเป็น
3,000 ตัน

ตุลาคม : ปตท. ได้ลงนามในสัญญาแม่บท (Ratchaburi Master Gas Sales Agreement:
RMGSA) กับ กฟผ. โดย กฟผ.
จะเป็นผู้รับประกันการรับก๊าซธรรมชาติขั้นต่ำสำหรับโรงไฟฟ้าราชบุรี
และได้ลงนามในสัญญาซื้อขายก๊าซธรรมชาติระยะเวลา 25 ปีกับบริษัท ผลิตไฟฟ้าราชบุรี จำกัด

พฤศจิกายน : โครงการท่อส่งก๊าซธรรมชาติราชบุรี-วังน้อย ก่อสร้างแล้วเสร็จ โดย ปตท.
เริ่มรับก๊าซธรรมชาติจาก
สหภาพเมียนมาร์เข้าสู่ระบบในปริมาณ 280 ล้านลูกบาศก์ฟุตต่อวัน เพื่อนำไปใช้ในโรงไฟฟ้าวังน้อย
จังหวัดพระนครศรีอยุธยา

ธันวาคม : ปตท. ร่วมลงนามกับ กฟผ. และบริษัท ท่าอากาศยานสากลกรุงเทพแห่งใหม่ จำกัด
(“บทม.”) ในการพัฒนาโครงการผลิตและจำหน่ายไฟฟ้าและน้ำเย็น (District Cooling
System and Power Plant Project)
ให้แก่ บทม. เพื่อใช้ในอาคารของท่าอากาศยานสุวรรณภูมิ โดย ปตท. และ กฟผ. จะขออนุมัติคณะ
รัฐมนตรีจัดตั้งบริษัทร่วมทุนเพื่อดำเนินโครงการดังกล่าว มูลค่าประมาณ 60 ล้านเหรียญสหรัฐ

ปี 2544

กรกฎาคม : คณะรัฐมนตรีมีมติเมื่อวันที่ 10 กรกฎาคม 2544 ให้ ปตท. และ/หรือ บริษัทที่ ปตท.
ถือหุ้นมากกว่า
ร้อยละ 50 และ/หรือ บริษัทที่ ปตท. และหน่วยงานของรัฐถือหุ้นร่วมกันมากกว่าร้อยละ 50
บริหารงาน
ในรูปแบบบริษัทเอกชน

: ปตท. และกลุ่มผู้ขายก๊าซธรรมชาติแหล่งบงกช ร่วมกันลงนามใน
“ข้อตกลงความร่วมมือการซื้อขายก๊าซธรรมชาติแหล่งบงกช” จากการที่ ปตท.
จะนำยอดก๊าซส่วนที่ได้รับเกินจากปริมาณขั้นต่ำตามสัญญา (Carry-Forward)
ไปหักลดปริมาณขั้นต่ำตามสัญญาที่จะต้องรับซื้อตามสัญญาในอนาคต

สิงหาคม : วันที่ 31 สิงหาคม 2544
กลุ่มผู้ขายก๊าซธรรมชาติแหล่งบงกชตกลงในหลักการที่จะชดเชยสิทธิดังกล่าวให้ ปตท.
คิดเป็นมูลค่ารวมทั้งสิ้น 863 ล้านบาท โดย ปตท.
ได้นำเงินบางส่วนมอบให้รัฐบาลเพื่อนำไปลดภาระค่าไฟฟ้าและติดตั้งเครื่องวัดหน่วยไฟฟ้าให้แก่ประชาชน

ตุลาคม : ปตท.
ได้ลงนามในข้อตกลงความร่วมมือการซื้อขายก๊าซธรรมชาติกับกลุ่มผู้ขายก๊าซธรรมชาติตามสัญญา
ยูโนแคล 1 กลุ่มผู้ขายก๊าซธรรมชาติตามสัญญายูโนแคล 2 และ 3
และกลุ่มผู้ขายก๊าซธรรมชาติจากแหล่งทานตะวัน/เบญจมาศ จำนวน 3 ฉบับ
โดยสาระสำคัญของข้อตกลงมีดังนี้: ข้อตกลงกับกลุ่มผู้ขายก๊าซธรรมชาติตามสัญญายูโนแคล 1
และสัญญายูโนแคล 2 และ 3 นั้น เป็นการรับซื้อก๊าซธรรมชาติเกินกว่าปริมาณขั้นต่ำตามสัญญาจำนวน
7.3 พันล้านลูกบาศก์ฟุต ตั้งแต่เดือนกรกฎาคม 2544 ถึงเดือนมิถุนายน 2545 และจำนวน 11
พันล้านลูกบาศก์ฟุต ตั้งแต่เดือนตุลาคม 2544 ถึงเดือนกันยายน 2545 ตามลำดับ โดยกลุ่มผู้ขาย
ตกลงลดราคาสำหรับปริมาณส่วนเพิ่ม โดยเป็นส่วนของสัญญายูโนแคล 1 จำนวนประมาณ 207
ล้านบาท และส่วนของยูโนแคล 2 และ 3 จำนวนประมาณ 431 ล้านบาท ซึ่ง ปตท.
ได้รับเงินจากกลุ่มผู้ขายแล้ว และได้มอบเงินจำนวนดังกล่าวให้แก่รัฐบาล ทั้งนี้
ตามข้อตกลงกับผู้ขายก๊าซธรรมชาตินั้น เมื่อครบกำหนดระยะเวลาข้างต้น หาก ปตท.
รับก๊าซธรรมชาติไม่ได้ตามปริมาณที่ตกลงเพิ่มขึ้นมานั้น ปตท.
จะต้องชำระเงินดังกล่าวคืนให้แก่กลุ่มผู้ขายด้วย ในอัตรา 28.3562 บาทต่อหนึ่งพันลูกบาศก์ฟุต
ในกรณีของสัญญายูโนแคล 1 และอัตรา 39.1818 บาทต่อหนึ่งพันลูกบาศก์ฟุต สำหรับสัญญายูโนแคล
2 และ 3 สำหรับปริมาณส่วนที่รับไม่ได้
ในส่วนสาระสำคัญของข้อตกลงกับกลุ่มผู้ขายก๊าซธรรมชาติจากแหล่งทานตะวัน/เบญจมาศ ซึ่ง
ปตท.ได้ตกลงรับซื้อก๊าซธรรมชาติเกินกว่าปริมาณขั้นต่ำตามสัญญาอีกจำนวน 56 พันล้านลูกบาศก์ฟุต
ตั้งแต่เดือนตุลาคม 2544 ถึงเดือนกุมภาพันธ์ 2547
ซึ่งข้อตกลงดังกล่าวทำให้สามารถประหยัดค่าก๊าซธรรมชาติประมาณ 512 ล้านบาท
โดยกลุ่มผู้ขายตกลงลดราคาก๊าซธรรมชาติสำหรับปริมาณส่วนเพิ่มนั้นในอัตราร้อยละ 12
ของราคาซื้อขายก๊าซธรรมชาติตามสัญญา โดยมีข้อกำหนดว่า ปตท.
จะต้องรับก๊าซธรรมชาติส่วนที่เพิ่มนั้นไม่น้อยกว่าร้อยละ 75
ของปริมาณส่วนที่เพิ่มที่ตกลงกันในแต่ละปีที่กำหนดตามสัญญา (Take-or-Pay)
และหากกลุ่มผู้ขายไม่สามารถจัดส่งปริมาณก๊าซธรรมชาติส่วนที่เพิ่มดังกล่าวให้แก่ ปตท. ได้
กลุ่มผู้ขายก๊าซธรรมชาติตกลงจ่ายค่าปรับ (โดยการให้เป็นส่วนลดราคาก๊าซธรรมชาติแก่. ปตท.)
ในอัตราร้อยละ 12 ของราคาก๊าซธรรมชาติตามสัญญา
สำหรับปริมาณก๊าซธรรมชาติของส่วนที่เพิ่มที่ขาดส่ง (Shortfall) ทั้งนี้ ปตท.
จะนำส่วนที่ประหยัดได้จากการเจรจาครั้งนี้ไปใช้ในการลดราคาก๊าซธรรมชาติให้แก่ภาคการผลิตไฟฟ้าและอุตสาหกรรมต่อไป

ธันวาคม : PTTEP Offshore Investment Co., Ltd. (PTTEPO)
ได้ทำการเข้าซื้อหุ้นสามัญของ New Links Energy Resources Co., Ltd. (New Links)
โดย New Links ถือหุ้นใน PT. Medco Energi International Tbk. (Medco)
คิดเป็นร้อยละ 85.44 การซื้อหุ้นดังกล่าวใช้เงินลงทุนประมาณ 225 ล้านเหรียญสหรัฐฯ
หรือเท่ากับเป็นการซื้อหุ้น Medco ทางอ้อมที่ราคาประมาณหุ้นละ 0.1975 เหรียญสหรัฐฯ ซึ่งทำให้
PTTEPO ถือหุ้นคิดเป็นร้อยละ 40 ของทุนชำระแล้วใน New Links

ปี 2545

กุมภาพันธ์ : ปตท. และบริษัท ไทยโอเลฟินส์ จำกัด ได้มีการลงนามในสัญญาซื้อขายก๊าซอีเทน
และผลิตภัณฑ์เอทิลีน จากโครงการเพิ่มผลการผลิตเอทิลีนอีกจำนวน 300,000 ตันต่อปี ของ บริษัท
ไทยโอเลฟินส์ จำกัด ซึ่งคาดว่าจะเริ่มดำเนินการเชิงพาณิชย์ในปี 2548

  เมษายน : วันที่ 25 เมษายน 2545 ปตท. และ
  กลุ่มผู้ขายก๊าซฯแหล่งเอราวัณได้ลงนามในสัญญาแก้ไขเพิ่มเติมฉบับที่ 15 (Fifteenth
  Amendment) โดย ปตท.
  ตกลงต่ออายุสัญญาฯเอราวัณออกไปจนหมดอายุสัมปทานในเดือนเมษายน 2555
  ส่วนผู้ขายก๊าซฯจะให้ส่วนลดราคาก๊าซฯร้อยละ 2 ในช่วงเดือนกรกฎาคม 2545
  จนถึงเดือนมิถุนายน 2549 และ ส่วนลดราคาร้อยละ 7 ในช่วงเดือนกรกฎาคม 2549
  จนหมดอายุสัมปทาน นอกจากนี้ ในวันเดียวกัน ปตท. และ กลุ่มผู้ขายก๊าซฯแหล่งยูโนแคล 2/3
  ได้ลงนามในสัญญาแก้ไขเพิ่มเติมฉบับที่ 14 (Fourteenth Amendment) โดย ปตท.
  ตกลงขยายพื้นที่ผลิตก๊าซฯตามสัญญาฯของสัญญาฯยูโนแคล 2/3 ให้ครอบคลุมถึงแปลง 10A/11A
  ส่วนผู้ขายก๊าซฯจะให้ส่วนลดราคาร้อยละ 2 ตั้งแต่เดือนตุลาคม 2545
  จนสัญญาฯหมดอายุในเดือนพฤษภาคม 2553

  กันยายน : ปตท. ได้ลงนามในสัญญาซื้อขายก๊าซธรรมชาติกับบริษัท
  อมตะจัดจำหน่ายก๊าซธรรมชาติ จำกัด
  สำหรับการจัดหาก๊าซเพื่อจำหน่ายในนิคมอุตสาหกรรมอมตะนคร และนิคมอุตสาหกรรมอมตะซิตี้

  ตุลาคม : วันที่ 29 ตุลาคม 2545 ปตท. และ ผู้ขายก๊าซฯแหล่งเยตากุนได้ลงนามใน Side
  Letter Agreement ของสัญญา
  เยตากุน ซึ่งช่วยบรรเทาข้อผูกพัน Take-or-Pay ของ ปตท. กล่าวคือ ปตท.
  ตกลงรับก๊าซฯเพิ่มขึ้นจาก 200 ล้านลูกบาศก์ฟุตต่อวันเป็น 260 ล้านลูกบาศก์ฟุตต่อวัน
  ในเดือนตุลาคม 2545 เนื่องจากประเทศมีความต้องการใช้ก๊าซฯเพิ่มขึ้นในช่วงเวลานั้น
  โดยที่ถ้าหากในไตรมาสที่ 4 ของปี 2545 ปตท. ไม่สามารถรับก๊าซฯส่วนเพิ่มจำนวน 60
  ล้านลูกบาศก์ฟุตต่อวันได้ ปตท. สามารถไปรับในปี 2546 แทน โดยไม่คิดเป็นภาระ
  Take-or-Pay ของปี 2545 นอกจากนี้ ผู้ขายก๊าซฯตกลงเลื่อนกำหนดการรับ DCQ ที่ 400
  ล้านลูกบาศก์ฟุตต่อวันออกไปจากวันที่ 1 เมษายน 2547 จนกว่าการก่อสร้าง Compressor ที่
  BVW#7 จะแล้วเสร็จ แต่ไม่เกินวันที่ 1 มกราคม 2548 และ หากการก่อสร้าง Compressor ที่
  BVW#7 ยังไม่แล้วเสร็จโดยมีสาเหตุจากความล่าช้าของการอนุมัติ EIA
  จะสามารถเลื่อนการรับก๊าซฯที่ 400 ล้านลูกบาศก์ฟุตต่อวันออกไปได้อีก 2 เดือน อีกทั้ง
  มีการเปลี่ยนเงื่อนไขการรับก๊าซ Make-up จากแบบรายปีเป็นแบบรายเดือน เพื่อให้ ปตท.
  สามารถ Make-up ให้หมดได้เร็วขึ้น สำหรับราคาก๊าซฯ
  ทั้งสองฝ่ายตกลงให้ราคาก๊าซฯสำหรับปริมาณก๊าซฯส่วนที่เกินกว่า 300
  ล้านลูกบาศก์ฟุตต่อวันในช่วงเดือนเมษายน 2547 – ธันวาคม 2550 มีค่าเท่ากับร้อยละ 90
  ของราคาน้ำมันเตา นอกจากนั้น
  ผู้ขายก๊าซฯตกลงให้เงินช่วยเหลือในการดัดแปลงโรงไฟฟ้าราชบุรี
  เพื่อให้โรงไฟฟ้าราชบุรีสามารถรับค่าความร้อนของก๊าซฯได้สูงขึ้น กฟผ.
  ดำเนินการปรับปรุงโรงไฟฟ้าราชบุรีเพื่อให้สามารถรับก๊าซธรรมชาติที่มีค่าความร้อนสูงขึ้นแล้วเสร็จ
  ซึ่งการดำเนินการดังกล่าวเป็นไปตามข้อตกลงกับ ปตท. และต่อมาเมื่อวันที่
  1 พฤศจิกายน 2545 กฟผ. ได้โอนโรงไฟฟ้าพลังความร้อนร่วมราชบุรี ชุดที่ 3 ให้บริษัท
  ผลิตไฟฟ้าราชบุรี จำกัด (กฟผ. ได้โอนโรงไฟฟ้าพลังความร้อนร่วมราชบุรี ชุดที่ 1 และ 2
  ให้บริษัท ผลิตไฟฟ้าราชบุรี จำกัด ในวันที่ 18 เมษายน 2545)

พฤศจิกายน : วันที่ 12 พฤศจิกายน 2545 ปตท. และ
ผู้ขายก๊าซฯแหล่งทานตะวันได้ลงนามสัญญาแก้ไขเพิ่มเติม
ฉบับที่ 2 (Second Amendment) ตามข้อตกลงเบื้องต้นที่ได้ลงนามไว้เมื่อวันที่ 17 ตุลาคม 2544

ธันวาคม : เมื่อวันที่ 25 ธันวาคม 2545 ปตท.ได้ลงนามในสัญญาซื้อขายผลิตภัณฑ์ LPG และ NGL
กับบริษัทระยอง
โอเลฟินส์ (ROC) สำหรับผลิตภัณฑ์ LPG ในช่วงแรกจะเป็นการซื้อขายแบบ Spot
และหลังจากโรงแยกก๊าซฯ หน่วยที่ 5 แล้วเสร็จ ปริมาณซื้อขายจะเพิ่มเป็น 48,000 – 240,000
ตันต่อปี และสำหรับผลิตภัณฑ์ NGL มีปริมาณซื้อขาย 72,000 – 200,000 ลูกบาศก์เมตรต่อปี
โดยสัญญาซื้อขายจะมีอายุถึงวันที่ 31 ธันวาคม 2559

ปี 2546

กุมภาพันธ์ : ปตท. จัดตั้ง บริษัท ตลิ่งชัน แมนเนจเม้นท์ แอนด์เซอร์วิส จำกัด
ซึ่งได้รับการจดทะเบียนจากกรมพัฒนาธุรกิจการค้า กระทรวงพาณิชย์ เมื่อวันที่ 19 กุมภาพันธ์ 2546
เพื่อดำเนินธุรกิจรับจ้างบริหารร้านค้าสะดวกซื้อ
7-Eleven ที่ ปตท. เป็น Franchisee และรับจ้างบริหารสถานีบริการ ปตท.
ซึ่งต่อมาในเดือนมิถุนายน 2546 ได้เปลี่ยนชื่อเป็น บริษัท รีเทล บิซิเนส อัลไลแอนซ์ จำกัด โดยที่
ปตท. ถือหุ้น (สามัญ) ร้อยละ 49 กลุ่มเจริญ
โภคภัณฑ์และกลุ่มทิพยประกันภัย ถือหุ้น (บุริมสิทธิ์) ร้อยละ 31 และร้อยละ 20 ตามลำดับ

เมษายน : ได้มีการจัดตั้งบริษัท ผลิตไฟฟ้าและน้ำเย็น จำกัด โดยเป็นการร่วมทุนระหว่าง ปตท.,
การไฟฟ้าฝ่ายผลิตแห่งประเทศไทย และ การไฟฟ้านครหลวง
เพื่อดำเนินธุรกิจผลิตและจำหน่ายไฟฟ้าและน้ำเย็นให้กับลูกค้าบริเวณสนามบินสุวรรณภูมิ ณ วันที่ 30
มิถุนายน 2546 มีทุนชำระแล้ว 50 ล้านบาท โดย ปตท. ถือหุ้นร้อยละ 35 ของทุนชำระแล้ว

กรกฎาคม : คณะรัฐมนตรีได้มีมติเมื่อวันที่ 29 กรกฎาคม 2546 เห็นชอบให้ ปตท.
และบริษัทที่จะจัดตั้งขึ้นใหม่สามารถขอรับการส่งเสริมการลงทุน
และได้รับสิทธิประโยชน์เกี่ยวกับการส่งเสริมการลงทุนจากคณะกรรมการส่งเสริมการลงทุน
และเห็นชอบมิให้นำคำสั่ง ระเบียบ ข้อบังคับ
และมติคณะรัฐมนตรีที่ใช้กับรัฐวิสาหกิจทั่วไปมาใช้บังคับแก่ ปตท. และบริษัทที่จะจัดตั้งขึ้นใหม่
รวมทั้งมิให้นำประกาศคณะกรรมการส่งเสริมการลงทุนที่เกี่ยวกับนโยบายและหลักเกณฑ์การส่งเสริมการลงทุนในส่วนที่ใช้พิจารณาโครงการลงทุนที่เป็นรัฐวิสาหกิจและกิจการแปรรูปรัฐวิสาหกิจมาใช้บังคับกับ
ปตท. ด้วย

สิงหาคม : เมื่อวันที่ 1 สิงหาคม 2546 ปตท. ได้ลงนามสัญญาปรับราคาขายผลิตภัณฑ์ Ethane
กับบริษัทปิโตรเคมีแห่งชาติ จำกัด (มหาชน) จากเดิมใช้ราคา Net Back จาก Agreed
Ethylene เป็นราคาอ้างอิงกับ HDPE (Film grade) สัญญามีผลบังคับใช้ตั้งแต่ 1 กรกฎาคม
2546 ถึง 31 ธันวาคม 2559

ตุลาคม : เมื่อวันที่ 10 ตุลาคม 2546 ปตท. และกลุ่มผู้ขายก๊าซฯ แหล่งไพลิน
ได้ลงนามในสัญญาแก้ไขเพิ่มเติมฉบับที่ 3 (Third Amendment) โดย ปตท. จะซื้อก๊าซฯ เพิ่มขึ้น
ตั้งแต่วันที่ 1 ตุลาคม 2546 โดยมีส่วนลดราคาก๊าซฯ ร้อยละ 3 สำหรับปริมาณก๊าซฯ ทั้งหมด
และหลังจากการก่อสร้างท่อส่งก๊าซฯ เส้นที่ 3 แล้วเสร็จในต้นปี 2549 ปริมาณการซื้อขายก๊าซฯ
จะเพิ่มขึ้นอีก โดยมีส่วนลดราคาก๊าซฯ มากขึ้นเป็นร้อยละ 5 สำหรับก๊าซฯ ทั้งหมด

: เมื่อวันที่ 10 ตุลาคม 2546 ปตท. และกลุ่มผู้ขายก๊าซฯ แหล่งทานตะวันและเบญจมาศ (B8/32)
ได้ลงนามในสัญญาแก้ไขเพิ่มเติมฉบับที่ 3 (Third Amendment) โดย ปตท.และผู้ขายก๊าซฯ
จะขยายระยะเวลาในการซื้อก๊าซฯ ส่วนเพิ่มออกไปเป็นเวลา 3 ปี 10 เดือน จากวันที่ 1 มีนาคม
2547 จนถึงวันที่ 31 ธันวาคม 2550 โดยปริมาณก๊าซฯ ส่วนที่เกินกว่า 145 ล้านลูกบาศก์ฟุตต่อวัน
เป็น 230 ล้านลูกบาศก์ฟุตต่อวัน จะมีส่วนลดราคาร้อยละ 12

: เมื่อวันที่ 17 ตุลาคม 2546 ปตท. และกลุ่มผู้ขายก๊าซฯ แหล่งเอราวัณและยูโนแคล 2&3
ได้ลงนามใน Heads of Agreement โดย ปตท.จะซื้อก๊าซฯ เพิ่มขึ้นจากปริมาณตามสัญญาปัจจุบัน
หลังจากโครงการก่อสร้างท่อส่งก๊าซฯ เส้นที่ 3 แล้วเสร็จ ในไตรมาสที่ 2 ปี 2549

พฤศจิกายน : เมื่อวันที่ 6 พฤศจิกายน 2546 บริษัท ไทยโอเลฟินส์ จำกัด (มหาชน)
ได้จดทะเบียนเป็นบริษัทจดทะเบียนกับตลาดหลักทรัพย์แห่งประเทศไทย
และได้เสนอขายหุ้นเพิ่มทุนต่อประชาชนและนักลงทุนทั่วไป จำนวน 792,141,000 หุ้น
ในราคาหุ้นละ 30 บาท เข้าซื้อขายในตลาดหลักทรัพย์แห่งประเทศไทยเป็นวันแรกในวันที่ 6
พฤศจิกายน 2546

: เมื่อวันที่ 24 พฤศจิกายน 2546 ปตท. และกลุ่มผู้ขายก๊าซฯ แหล่งอาทิตย์ได้ลงนามใน Heads
of Agreement โดยทางผู้ผลิตจะส่งก๊าซฯ จำนวน 330 ล้านลูกบาศก์ฟุตต่อวัน ให้กับ ปตท.
เป็นเวลาอย่างน้อย 20 ปี ทั้งนี้ ขึ้นอยู่กับปริมาณสำรองก๊าซฯ โดยเริ่มส่งก๊าซฯ ได้ในไตรมาสที่ 2
ของปี 2549

ธันวาคม : เมื่อวันที่ 3 ธันวาคม 2546 สำนักงานคณะกรรมการส่งเสริมการลงทุน
ได้อนุมัติและออกบัตรส่งเสริมการลงทุนสำหรับโครงการโรงแยกก๊าซธรรมชาติหน่วยที่ 5
โดยจัดอยู่ในประเภทกิจการที่ให้ความสำคัญเป็นพิเศษ (กิจการสาธารณูปโภค และบริการพื้นฐาน)

: เมื่อวันที่ 9 ธันวาคม 2546
คณะรัฐมนตรีได้มีมติเห็นชอบการดำเนินโครงการตามแผนแม่บทระบบท่อส่งก๊าซธรรมชาติ ฉบับที่ 3
พ.ศ. 2544-2554 (ปรับปรุง) ทั้ง 10 โครงการ โดยแบ่งเป็นระยะที่ 1 จำนวน 4 โครงการ
และระยะที่ 2 จำนวน 6 โครงการ

ปี 2547

มกราคม : เมื่อวันที่ 1 มกราคม 2547 ปตท. ได้บรรลุข้อตกลงกับบริษัท ปิโตรเคมีแห่งชาติ จำกัด
(มหาชน) ในการปรับสูตรราคาขายผลิตภัณฑ์ Propane และ LPG ให้กลุ่มลูกค้าปิโตรเคมี
โดยปรับมาอิงราคา PP (Film Grade) แทนราคา Olefins (Agreed Propylene)
โดยมีผลบังคับใช้ตั้งแต่มกราคม 2547 เป็นต้นไป

: เมื่อวันที่ 23 มกราคม 2547 ปตท.ได้ลงนามในสัญญาซื้อขายก๊าซธรรมชาติ (Gas Sale
Agreement) กับกลุ่มผู้ผลิตก๊าซธรรมชาติ แหล่งอาทิตย์ ได้แก่ บริษัท ปตท.สผ.จำกัด (มหาชน)
บริษัท ยูโนแคล ไทยแลนด์ จำกัด และบริษัทโมเอโกะไทยแลนด์ จำกัด
โดยมีปริมาณการซื้อก๊าซธรรมชาติตามสัญญา 330 ล้านลูกบาศก์ฟุตต่อวัน เป็นระยะเวลาอย่างน้อย
20 ปี โดยคาดว่าจะเริ่มส่งก๊าซธรรมชาติ ประมาณต้นปี พ.ศ. 2550

กุมภาพันธ์ : ปตท.
แลกหุ้นสามัญเดิมในโรงกลั่นบางจากทั้งหมดเป็นใบแสดงสิทธิในผลประโยชน์ที่เกิดจากหลักทรัพย์
(Depository Receipt : DR) ในอัตรา 10 : 5 ส่งผลให้สัดส่วนการถือหุ้นของ ปตท.
ลดลงจากร้อยละ 20.01 เป็นร้อยละ 9.28 และจะลดลงเป็นร้อยละ 6.20
เมื่อผู้ถือหุ้นกู้ใช้สิทธิแปลงสภาพ DR หุ้นกู้เป็นหุ้นสามัญทั้งหมด (Fully Diluted)
โดยมีระยะเวลาห้ามขาย (Silent Period) 18 เดือนนับตั้งแต่วันแรกที่ทำการซื้อขาย DR
คือตั้งแต่วันที่ 5 กุมภาพันธ์ 2547

: การก่อสร้างส่วนขยายกำลังการผลิตระยะที่ 2 ของโรงงานอะโรเมติกส์ของบริษัท อะโรเมติกส์
(ประเทศไทย) จำกัด (มหาชน) แล้วเสร็จ ทำให้มีกำลังการผลิตพาราไซลีน และเบนซีนสูงขึ้นเป็น
495,000 และ 467,000 ตันต่อปี ตามลำดับ

มีนาคม : คณะกรรมการ ปตท. เห็นชอบให้บริษัท ไทยออยล์ จำกัด (มหาชน) (“ไทยออยล์”)
เข้าจดทะเบียนในตลาดหลักทรัพย์แห่งประเทศไทย
โดยไทยออยล์ได้แปรสภาพเป็นบริษัทมหาชนเมื่อวันที่ 9 สิงหาคม 2547
และได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทยเมื่อวันที่
16 กันยายน 2547 ให้เสนอขายหุ้นสามัญเพิ่มทุน (IPO) จำนวนรวม 1,017,679,564 หุ้น
ในราคาหุ้นละ 32 บาท เข้าซื้อขายในตลาดหลักทรัพย์แห่งประเทศไทยเป็นวันแรกในวันที่ 26
ตุลาคม 2547 ในขณะเดียวกัน ปตท. ได้จำหน่ายหุ้นทั้งหมดในบริษัทไทยลู้บเบส จำกัดและบริษัท
ไทยพาราไซลีน จำกัด ให้กับไทยออยล์ และนำเงินที่ได้ทั้งหมดมาซื้อหุ้นไทยออยล์ในราคา IPO
ทำให้ ปตท.
สามารถรักษาสัดส่วนการถือหุ้นในไทยออยล์หลังเข้าซื้อขายในตลาดหลักทรัพย์ได้ใกล้เคียงระดับเดิมคือร้อยละ
49.54

: เมื่อวันที่ 16 มีนาคม 2547 ปตท.ลงนามในสัญญาร่วมทุนกับบริษัทในกลุ่มธุรกิจปิโตรเคมีคือ
บริษัทปิโตรเคมีแห่งชาติ จำกัด (มหาชน) บริษัทไทยโอเลฟินส์ จำกัด (มหาชน)
และบริษัทอะโรเมติกส์ (ประเทศไทย) จำกัด (มหาชน) จัดตั้งบริษัท พีทีที ฟีนอล จำกัด
โดยมีสัดส่วนการร่วมทุนร้อยละ 40:20:20:20 ตามลำดับ
เพื่อก่อสร้างโรงงานและดำเนินการผลิตสารฟีนอลปริมาณ 200,000 ตันต่อปี

พฤษภาคม : เมื่อวันที่ 26 พฤษภาคม 2547 ปตท. กับ บริษัท เวียดนามออยแอนด์ก๊าซ
คอร์ปอเรชั่น จำกัด (ปิโตรเวียดนาม)
ได้ลงนามบันทึกข้อตกลงการศึกษาความเป็นไปได้ในโครงการวางระบบท่อจัดจำหน่ายก๊าซธรรมชาติทางตอนใต้ของประเทศเวียดนาม
เพื่อรองรับความต้องการก๊าซธรรมชาติของโรงงานอุตสาหกรรมทางตอนใต้ของประเทศเวียดนามที่มีแนวโน้มเพิ่มสูงขึ้น

มิถุนายน : เมื่อวันที่ 10 มิถุนายน 2547 ปตท. และ บริษัท ไทยโอเลฟินส์ จำกัด (มหาชน)
ได้ลงนามสัญญาซื้อขายก๊าซแอลพีจีและเอ็นจีแอล โดย ปตท. จะจัดส่งก๊าซแอลพีจีเพิ่มขึ้น 13,000
ตันต่อเดือน และเอ็นจีแอลเพิ่มเป็น 380,000-470,000 ตันต่อปี
เพื่อใช้เป็นวัตถุดิบสำหรับโครงการเพิ่มกำลังการผลิตโอเลฟินส์ จากการปรับปรุงหน่วยการผลิตที่ 1
ซึ่งจะแล้วเสร็จในปี 2549

: เมื่อวันที่ 23 มิถุนายน 2547 ปตท. บริษัท รังสิตพลาซ่า จำกัด และ บริษัท เอ็นไวรอนเมนตอล
เอ็นจิเนียริ่ง คอนซัลแตนส์ จำกัด
ได้ลงนามบันทึกข้อตกลงการศึกษาความเป็นไปได้โครงการติดตั้งระบบทำความเย็นและผลิตไฟฟ้าด้วยก๊าซธรรมชาติ
(Gas District Cooling and Cogeneration) ในอาคารศูนย์การค้าฟิวเจอร์ พาร์ค รังสิต

กรกฎาคม : เมื่อวันที่ 27 กรกฎาคม 2547 ที่ประชุมคณะกรรมการส่งเสริมการลงทุน
อนุมัติให้การส่งเสริมการลงทุนโครงการท่อส่งก๊าซฯ ไทรน้อย-โรงไฟฟ้าพระนครใต้
โดยโครงการจะได้รับสิทธิและประโยชน์ตามหลักเกณฑ์กิจการที่ให้ความสำคัญเป็นพิเศษ

สิงหาคม : เมื่อวันที่ 9 สิงหาคม 2547 ปตท. และ การไฟฟ้าฝ่ายผลิตแห่งประเทศไทย (กฟผ.)
ได้ลงนามบันทึกข้อตกลงซื้อขายก๊าซธรรมชาติ จำนวน 2 ฉบับ ได้แก่
บันทึกข้อตกลงซื้อขายก๊าซธรรมชาติ สำหรับโรงไฟฟ้าพลังความร้อนร่วมสงขลา พระนครใต้
พระนครเหนือ และบางปะกง ของ กฟผ. ในช่วงปี 2550 – 2553 กำลังการผลิตรวม 2,800
เมกะวัตต์ โดยมีปริมาณความต้องการใช้ก๊าซธรรมชาติ เฉลี่ย 400 ล้านลูกบาศก์ฟุตต่อวัน
และบันทึกข้อตกลงใช้ก๊าซธรรมชาติร่วมกับน้ำมันเตาสำหรับโรงไฟฟ้าพลังความร้อนบางปะกงและพระนครใต้
โดยมีปริมาณซื้อขายก๊าซธรรมชาติขั้นต่ำเฉลี่ยรวม 215 ล้านลูกบาศก์ฟุตต่อวัน เป็นระยะเวลา 10 ปี
เริ่มตั้งแต่ปี 2549

: เมื่อวันที่ 19 สิงหาคม 2547 คณะกรรมการ ปตท.มีมติให้
ปตท.เข้าร่วมทุนกับบริษัทปิโตรเคมีแห่งชาติ จำกัด (มหาชน) จัดตั้งบริษัท พีทีที โพลีเอทิลีน จำกัด
ในสัดส่วน 50:50 เพื่อดำเนินโครงการอีเทนแครกเกอร์
และโรงผลิตเม็ดพลาสติกโพลีเอทิลีนความหนาแน่นต่ำ (LDPE) ขนาดกำลังการผลิต 410,000 และ
300,000 ตันต่อปี ตามลำดับ โดยมีเงินลงทุนโครงการประมาณ 444 ล้านเหรียญสหรัฐฯ
เริ่มดำเนินการผลิตเชิงพาณิชย์ประมาณไตรมาสที่ 1 ปี 2551

: เมื่อวันที่ 30 สิงหาคม 2547 ปตท.ได้จัดตั้งบริษัท พีทีที แอ็ลเอ็นจี จำกัด
เพื่อประกอบกิจการให้บริการและจัดการ
เกี่ยวกับการปฏิบัติการและบำรุงรักษาท่าเรือขนถ่ายก๊าซธรรมชาติเหลว (LNG) คลังสำรอง LNG
และโรงเปลี่ยนสถานะ LNG เป็นก๊าซธรรมชาติ โดย ปตท. ถือหุ้น 100%

: เมื่อวันที่ 30 สิงหาคม 2547 ปตท. ร่วมกับบริษัท ไทยโอเลฟินส์ จำกัด (มหาชน) ลงนามใน
share purchase agreement เพื่อซื้อหุ้นของบริษัท บางกอกโพลีเอททีลีน จำกัด (มหาชน)
ในสัดส่วนการร่วมทุนร้อยละ 50:50 เพื่อเป็นการพัฒนาธุรกิจปิโตรเคมีในขั้นปลาย
โดยบริษัทมีกำลังการผลิตเม็ดพลาสติกชนิด HDPE 200,000 ตันต่อปี

: การก่อสร้างโรงงานผลิตเม็ดพลาสติกชนิด HDPE ขนาด 250,000 ตันต่อปีของบริษัท
ปิโตรเคมีแห่งชาติ จำกัด (มหาชน) แล้วเสร็จ และเริ่มดำเนินการผลิต

ตุลาคม : เมื่อวันที่ 11 ตุลาคม 2547 ปตท. และ บริษัทปิโตรเคมีแห่งชาติ จำกัด (มหาชน)
ได้ลงนามในสัญญาผู้ถือหุ้น (Shareholder Agreement) ในสัดส่วนการลงทุนร้อยละ 50:50
เพื่อร่วมทุนจัดตั้งบริษัท พีทีที โพลีเอทิลีน จำกัด เพื่อดำเนินโครงการเอทิลีนแครกเกอร์
(Ethylene Cracker) ขนาด 410,000 ตัน/ปี
และโรงงานผลิตเม็ดพลาสติกโพลีเอทิลีนความหนาแน่นต่ำ (LDPE) ขนาด 300,000 ตัน/ปี
ในนิคมอุตสาหกรรมมาบตาพุด จังหวัดระยอง

: ครม. เห็นชอบให้ ปตท. ปรับโครงสร้างหนี้บริษัทโรงกลั่นน้ำมันระยอง จำกัด
โดยให้เชลล์ขายหุ้นทั้งหมดให้ ปตท.
เข้าถือสิทธิแทนพร้อมปลดภาระผูกพันของเชลล์ตามที่กำหนดในสัญญาจัดสร้างและประกอบกิจการโรงกลั่นปิโตรเลียม

: เมื่อวันที่ 20 ตุลาคม 2547 ปตท. ลงนามในการโอนหุ้นของบริษัท ไทยพาราไซลีน จำกัด
(TPX) และบริษัท ไทยลู้บเบส จำกัด (TLB) เพื่อการควบรวมกิจการกับบริษัท ไทยออยล์ จำกัด
(มหาชน) (TOP) ทำให้ TOP เป็น
ผู้ถือหุ้นร้อยละ 100 ใน TPX และ TLB

พฤศจิกายน : เมื่อวันที่ 8 พฤศจิกายน 2547 ปตท.และ เปโตรนาส ในฐานะผู้ใช้บริการ
(Shippers) ได้มีการลงนามสัญญาการให้บริการ TTM (Service Agreement) กับ Trans
Thai-Malaysia (Thailand) Ltd. ในฐานะผู้ให้บริการ (Operator)

: เมื่อวันที่ 15 พฤศจิกายน 2547 ปตท. และ บริษัท กัลฟ์ เพาเวอร์ เจเนอเรชั่น จำกัด
ได้ลงนามสัญญาซื้อขายก๊าซธรรมชาติ
เพื่อใช้ก๊าซธรรมชาติเป็นเชื้อเพลิงสำหรับโรงไฟฟ้าพลังความร้อนร่วมแก่งคอย จังหวัด สระบุรี
รวมกำลังการผลิตทั้งสิ้น 1,468 เมกะวัตต์ ในช่วงปี 2550-2575
โดยมีความต้องการใช้ก๊าซธรรมชาติ เฉลี่ยประมาณ 125 ล้านลูกบาศก์ฟุตต่อวัน ในปี 2550 และ
เพิ่มเป็น 250 ล้านลูกบาศก์ฟุตต่อวัน ตั้งแต่ ปี 2551 เป็นต้นไป

: เมื่อวันที่ 30 พฤศจิกายน 2547 ปตท.
ลงนามโอนหุ้นในการปรับโครงสร้างหนี้บริษัทโรงกลั่นน้ำมันระยอง จำกัด (RRC)
โดยการเข้าซื้อหุ้นและรับโอนหุ้น RRC จากบริษัท Shell จำนวนร้อยละ 64 ซึ่งส่งผลให้
ปตท.เป็นผู้ถือหุ้นร้อยละ 100 ใน RRC ซึ่งมีกำลังการกลั่น 145,000 บาร์เรลต่อวัน

ธันวาคม : เมื่อวันที่ 23 ธันวาคม 2547 คณะกรรมการนโยบายพลังงานแห่งชาติ
ได้มีมติเห็นชอบการทบทวนแผนแม่บทระบบท่อส่งก๊าซฯ ฉบับที่ 3 พ.ศ. 2544-2554 (ปรับปรุง)
ของ ปตท. เพื่อใช้เป็นกรอบการลงทุนก่อสร้างระบบท่อส่งก๊าซธรรมชาติ จำนวน 11 โครงการ
ในวงเงินลงทุนรวม 157,102 ล้านบาท โดยแบ่งการลงทุนเป็น 3 ระยะ
พร้อมทั้งเห็นชอบในหลักการการจัดหาก๊าซธรรมชาติระยะยาว โดยมอบหมายให้ ปตท.
จัดทำแผนการนำเข้า LNG เพื่อเสริมสร้างความมั่นคงในการจัดหาก๊าซธรรมชาติในระยะยาว

: เมื่อวันที่ 23 ธันวาคม 2547 ณ กรุงกัวลาลัมเปอร์ ประเทศมาเลเซีย ปตท. และ เปโตรนาส
ในฐานะผู้ซื้อร่วม ได้ลงนามใน Settlement Agreement และ Supplementary Agreement
กับกลุ่มผู้ขายก๊าซธรรมชาติ ในพื้นที่พัฒนาร่วมไทย-มาเลเซีย แปลง JDA A18 ได้แก่
องค์การร่วมไทย-มาเลเซีย (MTJA), Petronas Carigali (JDA) Sdn.Bhd., Amerada
Hess Oil Company of Thailand Co. และ Amerada Hess Oil Company of
Thailand (JDA) Limited. ในการแก้ไขปัญหา Take-or-Pay
โดยการประนีประนอมที่จะไม่เกิดภาระทางการเงินใดๆ พร้อมกับข้อตกลงในการจัดหาก๊าซธรรมชาติ
เพิ่มขึ้นในระยะยาวในราคาที่ลดลง

: เมื่อวันที่ 27 ธันวาคม 2547 ที่ประชุมคณะกรรมการส่งเสริมการลงทุน
มีมติเห็นชอบให้การส่งเสริมการลงทุนกับโครงการต่างๆ ตามแผนแม่บทท่อส่งก๊าซธรรมชาติ ดังนี้

  - โครงการท่อส่งก๊าซธรรมชาติ เส้นที่ 3 ในทะเลและบนบก

  - โครงการท่อส่งก๊าซธรรมชาติในทะเล จากแหล่งเจดีเอ-แหล่งอาทิตย์

  - โครงการติดตั้งหน่วยเพิ่มความดันของท่อส่งก๊าซธรรมชาติ เส้นที่ 3 ทั้งในทะเลและบนบก

  - โครงการท่อส่งก๊าซธรรมชาติ วังน้อย-แก่งคอย

  โดยโครงการจะได้รับสิทธิและประโยชน์ตามหลักเกณฑ์กิจการที่ให้ความสำคัญเป็นพิเศษ

: การก่อสร้างโครงการขยายกำลังการผลิตเอทิลีนเพิ่มขึ้น 315,000 ตันต่อปีของบริษัท
ไทยโอเลฟินส์ จำกัด (มหาชน) แล้วเสร็จและเริ่มดำเนินการผลิต

ปี 2548

มกราคม : เมื่อวันที่ 17 มกราคม 2548 ปตท. กองทุนบำเหน็จบำนาญข้าราชการ
และธนาคารออมสิน
ได้ลงนามในบันทึกความเข้าใจในการเข้าร่วมทุนกับกระทรวงการคลังในฐานะผู้มีสิทธ์ขาดในการจัดหาผู้ร่วมลงทุนตามแผนฟื้นฟูกิจการของบริษัท
อุตสาหกรรมปิโตรเคมีกัลไทย จำกัด (มหาชน) (TPI) เพื่อที่ ปตท.
จะสามารถเข้าตรวจสอบสถานะและมูลค่าของ TPI และบริษัทย่อยได้อย่างละเอียดครบถ้วน
โดยในเบื้องต้นคาดว่ากระทรวงการคลังจะจัดสรรหุ้นให้ ปตท. ร้อยละ 30 ทั้งนี้
การเข้าร่วมลงทุนใน TPI จะทำให้ ปตท.สามารถใช้ธุรกิจของ TPI
ในปัจจุบันเป็นฐานในการขยายการลงทุนของ ปตท. ไปสู่ธุรกิจปิโตรเคมีแบบครบวงจร (Fully
Integrated) และจะมุ่งเน้นการใช้ประโยชน์จากศักยภาพของธุรกิจที่เกื้อกูลกัน

: เมื่อวันที่ 21 มกราคม 2548 ปตท. ได้ร่วมลงนามสัญญาซื้อขายเอทิลีนกับบริษัท Mitsui & Co.
(Thailand) Ltd. และบริษัท Marubeni Corp. (Thailand) Ltd. เพื่อการส่งออก
ระยะเวลา 1 ปีนับตั้งแต่วันที่ 1 มกราคา – 31 ธันวาคม 2548 โดยมีปริมาณรวมประมาณ
100,000 – 120,000 ตันต่อปี ทั้งนี้ สัญญาดังกล่าวจะช่วยให้กลุ่มธุรกิจในเครือ
ปตท.สามารถขยายปริมาณการค้าผลิตภัณฑ์ปิโตรเคมีสู่ตลาดต่างประเทศให้ได้มากขึ้น
และเป็นการสร้างมูลค่าเพิ่มให้กับก๊าซธรรมชาติในอ่าวไทย

กุมภาพันธ์ : เมื่อวันที่ 17 กุมภาพันธ์ 2548 PTTEP Offshore Investment Co., Ltd.
(PTTEPO) บริษัทย่อยของบริษัท ปตท.สำรวจและผลิตปิโตรเลียม จำกัด (มหาชน) (ปตท.สผ.)
ได้ขายหุ้นทั้งหมดร้อยละ 40 ที่ถือในบริษัท New Links Energy Resources Limited (New
Links) ให้กับบริษัท Encore Int’l Limited (Encore)
ได้รับค่าหุ้นและค่าเงินชดเชยรวมเป็นเงินทั้งสิ้น 236.5 ล้านเหรียญสหรัฐฯ (เทียบเท่าประมาณ
9,102 ล้านบาท ที่อัตราแลกเปลี่ยน 38.33 บาทต่อเหรียญสหรัฐฯ) โดยมูลค่าที่ซื้อมาในปี 2544 ที่
226.37 ล้านเหรียญสหรัฐฯ (เทียบเท่าประมาณ 9,898 ล้านบาท ที่อัตราแลกเปลี่ยน 43.73
บาทต่อเหรียญสหรัฐฯ) โดยผลประกอบการที่ผ่านมา PTTEPO ได้รับเงินปันผลทั้งสิ้น 33
ล้านเหรียญสหรัฐฯ (เทียบเท่า 1,419 ล้านบาท) การขายหุ้นครั้งนี้
เป็นการดำเนินตามนโยบายของ ปตท. ที่ต้องการให้ ปตท.สผ.
เน้นการลงทุนโดยตรงในแหล่งปิโตรเลียมแทนการลงทุนผ่านบริษัท โฮลดิ้ง

เมษายน : เมื่อวันที่ 27 เมษายน 2548 ปตท. ได้ลงนามในสัญญาระหว่างผู้ถือหุ้นร่วมกับบริษัท
ปิโตรเคมีแห่งชาติ จำกัด (มหาชน) (NPC) และบริษัทบางกอกโพลีเอททีลีน จำกัด (มหาชน)
(BPE) จัดตั้งบริษัท พีทีทีโพลีเมอร์ มาร์เก็ตติ้ง จำกัด (PTTPM) ทุนจดทะเบียน 40 ล้านบาท
โดยมีสัดส่วนการถือหุ้นระหว่าง ปตท. NPC และ BPE ที่ร้อยละ 50:25:25 ตามลำดับ
เพื่อดำเนินธุรกิจด้านการตลาดทั้งในและต่างประเทศเกี่ยวกับผลิตภัณฑ์โพลีเมอร์
ของกลุ่มบริษัทในเครือ ปตท. ทำให้สามารถเพิ่มประสิทธิภาพด้านการจัดหา/จัดซื้อวัตถุดิบและบริการ
รวมทั้งเพิ่มประสิทธิภาพด้านการบริหารจัดการการตลาดการจัดจำหน่ายและการบริหารตัวแทนจำหน่ายเพื่อสร้างความแข็งแกร่งทางการตลาดให้กับผลิตภัณฑ์โพลิเมอร์

: เมื่อวันที่ 27 เมษายน 2548 PTTEP Middle East Co., Ltd. (PTTEP ME)
บริษัทย่อยของ PTTEPO ได้ลงนามในสัญญาซื้อขายก๊าซธรรมชาติ (Gas Sales Agreement)
จากแหล่งก๊าซธรรมชาติชามส์ (Shams) ของโครงการโอมาน 44 กับรัฐบาลของรัฐสุลต่านโอมาน
โดยมีแผนที่จะเริ่มผลิตก๊าซธรรมชาติที่อัตราการผลิต 50 ล้านลูกบาศก์ฟุตต่อวัน
และคอนเดนเสทที่อัตรา 3,000 บาร์เรลต่อวัน ทั้งนี้ ถือว่าเป็นผลสำเร็จอีกขั้นหนึ่งของ ปตท.สผ.
ที่สามารถขายก๊าซธรรมชาติให้แก่ประเทศในตะวันออกกลางได้เป็นครั้งแรก

: เมื่อวันที่ 28 เมษายน 2548 คณะกรรมการ ปตท.มีมติเห็นชอบให้
ปตท.เข้าลงทุนในบริษัทอุตสาหกรรมปิโตรเคมีกัลไทย หรือ TPI ในสัดส่วนร้อยละ 31.5
ของจำนวนหุ้นทั้งหมดของ TPI (ซึ่งจะปรับลดลงเหลือร้อยละ 30 ภายหลังจาก TPI
ออกหุ้นเพิ่มเติมเพื่อเสนอขายให้แก่พนักงาน TPI และบริษัทย่อย) คิดเป็นเงินประมาณ 20,270
ล้านบาท อย่างไรก็ตาม การซื้อขายหุ้น ตลอดจนราคาซื้อขายสุดท้ายของหุ้น TPI
ยังขึ้นอยู่กับผลการตรวจสอบสถานะ TPI และบริษัทย่อยในรายละเอียดเพิ่มเติม
เงื่อนไขของสัญญาซื้อขายหุ้น ความสำเร็จของการออกจากแผนฟื้นฟูกิจการของ TPI
รวมถึงการเข้าไปมีบทบาทในการบริหารจัดการธุรกิจของ TPI

: เมื่อวันที่ 28 เมษายน 2548 คณะกรรมการ ปตท. มีมติเห็นชอบให้บริษัท พีทีที โพลีเอทิลีน
จำกัด (PTTPE) ซึ่ง ปตท.และบริษัทปิโตรเคมีแห่งชาติ จำกัด (มหาชน) ร่วมทุนจัดตั้งในสัดส่วน
50:50 ขยายกำลังการผลิต Ethane Cracker จาก 410,000 ตันต่อปี เป็น 1,000,000
ตันต่อปี คงขนาดกำลังการผลิตของโรงผลิตเม็ดพลาสติกโพลีเอทิลีนความหนาแน่นต่ำ (LDPE) ที่
300,000 ตันต่อปี และก่อสร้างโรงงาน LLDPE ขนาดกำลังการผลิต 400,000 ตันต่อปี ทั้งนี้
โครงการทั้งหมดของ PTTPE คิดเป็นเงินลงทุนทั้งสิ้น 944 ล้านเหรียญสหรัฐฯ มีอัตราหนี้สินต่อทุน
1:1 คิดเป็นเงินลงทุนส่วนของ ปตท.ประมาณ 236 ล้านเหรียญสหรัฐฯ
เริ่มดำเนินการผลิตเชิงพาณิชย์ประมาณไตรมาส 1 ปี 2552

: เมื่อวันที่ 30 เมษายน 2548 PTTEP Iran Co., Ltd. (PTTEP IR) บริษัทย่อยของ PTTEP
ME ได้ลงนามสัญญาเพื่อการสำรวจและพัฒนาปิโตรเลียม (Exploration and Development
Contract) กับ National Iranian Oil Company (NIOC)
ซึ่งเป็นบริษัทน้ำมันแห่งชาติประเทศสาธารณรัฐอิสลามอิหร่าน
โดยได้รับสิทธิในการสำรวจและพัฒนาเป็นระยะเวลา 25 ปี
รวมทั้งเป็นผู้ดำเนินการและถือสัดส่วนทั้งหมดในโครงการสำรวจและพัฒนาปิโตรเลียมแปลงซาเวห์
(Saveh) ซึ่งเป็นแปลงสำรวจบนบก มีพื้นที่ประมาณ 13,500 ตารางกิโลเมตร การลงทุนครั้งนี้
เป็นการดำเนินการตามนโยบายของ ปตท.ที่ต้องการให้
ปตท.สผ.ขยายฐานการลงทุนในภูมิภาคตะวันออกกลาง

พฤษภาคม : เมื่อวันที่ 3 พฤษภาคม 2548
ปตท.ได้ดำเนินการจดทะเบียนลดทุนบริษัทกับกระทรวงพาณิชย์ ซึ่งส่งผลให้
ปตท.มีทุนจดทะเบียนทั้งสิ้นจำนวน 27,972,457,250 บาท แบ่งออกเป็น 2,797,245,725 หุ้น
มูลค่าหุ้นที่ตราไว้หุ้นละ 10 บาท และในวันเดียวกัน ปตท.ได้จดทะเบียนเพิ่มทุนบริษัทอีกจำนวน
400,000,000 บาท จากทุนจดทะเบียนเดิมจำนวน 27,972,457,250 บาท
เป็นทุนจดทะเบียนใหม่จำนวน 28,372,457,250 บาท แบ่งออกเป็นจำนวน 2,837,245,725 หุ้น
โดยการออกหุ้นใหม่จำนวน 40,000,000 หุ้น มูลค่าที่ตราไว้หุ้นละ 10 บาท
เพื่อรองรับการใช้สิทธิตามใบสำคัญแสดงสิทธิที่
ปตท.จะออกและเสนอขายให้แก่กรรมการผู้จัดการใหญ่ ผู้บริหาร พนักงานปตท. และ พนักงาน
บริษัทในเครือ ปตท. ที่มาปฏิบัติงานประจำในตำแหน่งงานของ ปตท. ทั้งนี้
การดำเนินการดังกล่าวเป็นไปตามมติที่ประชุมสามัญผู้ถือหุ้นของ ปตท.ประจำปี 2548

มิถุนายน : เมื่อวันที่ 1 มิถุนายน 2548 ปตท. ร่วมกับกองทุนบำเหน็จบำนาญข้าราชการ (กบข.)
ธนาคารออมสิน กองทุนรวมวายุภักษ์หนึ่ง (วายุภักษ์) และสถาบันอื่นๆ
ได้เข้าร่วมลงนามในสัญญาซื้อขายหุ้นของบริษัทปิโตรเคมีกัลไทย จำกัด (มหาชน) (TPI)
และธนาคารกรุงเทพ จำกัด (มหาชน) ในการเข้าร่วมลงทุนและซื้อหุ้น TPI ที่ราคา 3.30
บาทต่อหุ้น จำนวน 17,550 ล้านหุ้น เทียบเท่าร้อยละ 90
ของหุ้นทั้งหมดที่จดทะเบียนและเรียกชำระแล้วของ TPI ภายหลังการซื้อขายหุ้นแล้วเสร็จ ทั้งนี้
ภายใต้สัญญาดังกล่าว ปตท.ตกลงที่จะเข้าร่วมถือหุ้น TPI ร้อยละ 31.5 ของหุ้นทั้งหมดดังกล่าว
นอกจากนี้ กบข. ธนาคารออมสิน และวายุภักษ์ ได้เข้าร่วมลงนามในสัญญาระหว่างผู้ถือหุ้นกับ
ปตท.เพื่อสนับสนุนให้ ปตท.เข้าบริหารจัดการกลุ่ม TPI ได้อย่างมีประสิทธิภาพ

: เมื่อวันที่ 9 มิถุนายน 2548 ปตท.และ Caltex Trading and Transport Corporation
(CTTC) ได้ร่วมลงนามบันทึกความเข้าใจร่วมสำหรับการควบรวมบริษัท โรงกลั่นน้ำมันระยอง จำกัด
(RRC) และบริษัท สตาร์ปิโตรเลียม รีไฟน์นิ่ง จำกัด (SPRC) ซึ่ง ปตท.ถือหุ้นในสัดส่วนร้อยละ
100 และ 36 ตามลำดับ ในขณะที่ CTTC ถือหุ้นใน SPRC ร้อยละ 64
โดยโครงสร้างของการควบรวมกิจการจะอยู่ในรูปแบบของการแลกหุ้น โดยมี RRC เป็นบริษัทหลัก
ทั้งนี้ ภายหลังการแลกหุ้นแล้วเสร็จ ปตท.และ Chevron (ถือหุ้นผ่าน CTTC)
จะถือหุ้นในบริษัทที่เกิดจากการควบรวมในสัดส่วนร้อยละ 62 และ 38 ตามลำดับ
และสนับสนุนให้นำหุ้นของบริษัทที่ควบรวมเสนอขายต่อประชาชนและนักลงทุนทั่วไป (IPO)
และเข้าจดทะเบียนในตลาดหลักทรัพย์แห่งประเทศไทย คาดว่าจะดำเนินการทำ IPO
แล้วเสร็จภายในเดือนธันวาคม 2548 ทั้งนี้
ปตท.มีแผนจะลดสัดส่วนการถือหุ้นในบริษัทที่เกิดจากการควบรวม โดยการเสนอขายหุ้นที่ ปตท.
ถือบางส่วน เพื่อทำให้สัดส่วนการถือหุ้นของ ปตท.และ CTTC อยู่ในระดับเท่ากันที่ประมาณร้อยละ
35 ซึ่งจะทำให้ ปตท และ Chevron มีความเท่าเทียมกันในการบริหารบริษัทที่เกิดจากการควบรวม

: เมื่อวันที่ 16 มิถุนายน 2548 ปตท.
ได้ลงนามในสัญญาซื้อขายก๊าซธรรมชาติจากแหล่งพื้นที่พัฒนาร่วม ไทย – มาเลเซีย (Malaysia/
Thailand Joint Development Area :JDA) แปลง B17, C-19 และ แปลง B17- 01
กับบริษัทกลุ่มผู้ขายซึ่งประกอบด้วย Malaysia - Thailand Joint Authority (MTJA), PC
JDA Limited (PCJDA) ซึ่งเป็นบริษัทในเครือของ Petroliam Nasional Bhd.
(Petronas) และ บริษัท ปตท.สผ. อินเตอร์เนชั่นแนล จำกัด ซึ่งเป็นบริษัทย่อยของ บริษัท ปตท.
สำรวจและผลิตปิโตรเลียม จำกัด (มหาชน) โดย ปตท. จะเริ่มรับก๊าซฯ ในช่วงกลางปี 2551
ในปริมาณเริ่มต้นเท่ากับ 270 ล้านลูกบาศก์ฟุตต่อวัน เป็นเวลา 10 ปีแรก และ 250
ล้านลูกบาศก์ฟุตต่อวัน ในช่วง 6 ปีถัดไป อย่างไรก็ตามปริมาณซื้อขายก๊าซฯ
จะสามารถปรับเพิ่มขึ้นได้ถึง 470 ล้านลูกบาศก์ฟุตต่อวัน ในช่วงปี 2553 - 2555
ในกรณีที่มีปริมาณสำรองก๊าซฯ รองรับ สำหรับระดับราคาก๊าซฯ
จะอยู่ใกล้เคียงกับระดับราคาเฉลี่ยของก๊าซฯ ในอ่าวไทย

: เมื่อวันที่ 17 มิถุนายน 2548 PTTEPO ได้ลงนามสัญญาซื้อหุ้น (Stock Purchase
Agreement) ในสัดส่วนการร่วมทุนร้อยละ 59.94 กับบริษัท โปโก โอเวอร์ซีส์ โพรดักชั่น บีวี
(Pogo Overseas Production B.V.) และบริษัท โปโก โพรดิวซิ่ง (Pogo Producing
Company) เพื่อจะเข้าซื้อหุ้นทั้งหมดของกลุ่มบริษัทโปโกในประเทศไทย
ซึ่งประกอบด้วยหุ้นทั้งหมดในบริษัท ไทยโป จำกัด และหุ้นร้อยละ 46.34 ในบริษัท บี 8/32
พาร์ทเนอร์ จำกัด ซึ่งตามข้อตกลง กลุ่มผู้ซื้อจะขายหุ้นร้อยละ 10
ของสินทรัพย์ของกลุ่มโปโกที่ได้มาให้กับบริษัท พลังโสภณสอง จำกัด เพื่อแลกเปลี่ยนกับการที่บริษัท
พลังโสภณสอง จำกัด ได้สละสิทธิที่จะเข้าซื้อหุ้นก่อนบุคคลภายนอก (First Right of Refusal)
ทำให้ในที่สุดแล้วสัดส่วนการร่วมทุนของ PTTEPO ในโครงการ B 8/32 & 9A จะเป็นร้อยละ
25.0 โดยสัมปทานปิโตรเลียมแปลง B8/32 อยู่ในอ่าวไทย ครอบคลุมพื้นที่ประมาณ 2,460
ตารางกิโลเมตร ปัจจุบันผลิตปิโตรเลียมประมาณวันละ 98,800 บาร์เรลเทียบเท่าน้ำมันดิบ
ส่วนสัมปทานปิโตรเลียมแปลง 9A อยู่ในอ่าวไทย ครอบคลุมพื้นที่ประมาณ 81 ตารางกิโลเมตร
ดังนั้น การเข้าซื้อหุ้นครั้งนี้ จะทำให้ ปตท.สผ.เกิดรายได้จากการขายปิโตรเลียมทันที
และจะทำให้ปริมาณสำรองปิโตรเลียมพิสูจน์แล้ว (Proved reserves) เพิ่มขึ้นประมาณ 52
ล้านบาร์เรลเทียบเท่าน้ำมันดิบ ทั้งนี้ การเข้าซื้อหุ้นครั้งนี้
จะบรรลุผลสำเร็จหลังจากได้รับอนุมัติจากรัฐบาลไทย

: เมื่อวันที่ 30 มิถุนายน 2548 คณะกรรมการ
ปตท.มีมติอนุมัติให้การสนับสนุนการดำเนินการควบบริษัท ปิโตรเคมีแห่งชาติ จำกัด (มหาชน)
(NPC) และ บริษัท ไทยโอเลฟินส์ จำกัด (มหาชน) (TOC) โดย ปตท.
มีนโยบายที่จะปรับโครงสร้างการถือหุ้นในธุรกิจปิโตรเคมีเพื่อสร้างความชัดเจนเกี่ยวกับโครงสร้างธุรกิจของบริษัทในเครือ
และนโยบายในการดำเนินธุรกิจของ ปตท. ในการขยายธุรกิจในอนาคต
และสนับสนุนให้เกิดความร่วมมือในการวางแผนเชิงกลยุทธ์ระหว่าง NPC และ TOC

กรกฎาคม : เมื่อวันที่ 13 กรกฎาคม 2548 ปตท.
ในฐานะผู้ซื้อได้ลงนามในสัญญาซื้อขายก๊าซธรรมชาติแก้ไขเพิ่มเติมครั้งที่ 4
และสัญญาซื้อขายก๊าซธรรมชาติเพิ่ม สำหรับโครงการบงกช กับกลุ่มผู้ร่วมทุนในฐานะผู้ขาย
ประกอบด้วย บริษัท ปตท. สำรวจและ ผลิต ปิโตรเลียม จำกัด (มหาชน) บริษัท โททาล อีแอนด์พี
ไทยแลนด์ และบริษัท บีจี เอเชีย แปซิฟิค พีทีอี จำกัด
เพื่อขยายพื้นที่พัฒนาภายใต้สัญญาซื้อขายเดิมให้ครอบคลุมพื้นที่ปัจจุบันของโครงการบงกชทั้งหมด
นอกจากนี้ ปตทได้ตกลงรับก๊าซธรรมชาติเพิ่มเติมเป็นจำนวนทั้งสิ้น 61 พันล้านลูกบาศก์ฟุต และ
ผู้ขายจะชำระเงินล่วงหน้าให้ ปตท. จำนวน 1,000 ล้านบาท ณ วันลงนามทำสัญญา

: เมื่อวันที่ 14 กรกฎาคม 2548 มูดีส์ อินเวสเตอร์เซอร์วิส (Moody’s)
ได้ประกาศปรับอันดับความน่าเชื่อถือของบริษัท (Credit Rating) เพิ่มขึ้นให้กับ ปตท.
สำหรับการออกตราสารสกุลเงินในประเทศจากระดับ A3/STA เป็น A2/STA
และสำหรับการออกหุ้นกู้สกุลเงินต่างประเทศจากระดับ Baa1/STA เป็น A2/STA

: เมื่อวันที่ 18 กรกฎาคม 2548 PTTEPO ได้ลงนามในสัญญาซื้อขายสิทธิ (Farm-in/Farm-out
Agreement) ในแปลงเมรางิน-1 (Merangin I Production Sharing Contract)
กับบริษัท PT Medco E&P Merangin โดยมีสัดส่วนการร่วมทุนร้อยละ 39 ทั้งนี้ แปลงเมรางิน-1
มีพื้นที่ประมาณ 3,200 ตารางกิโลเมตร อยู่บนบก ทางใต้ของเกาะสุมาตรา ประเทศอินโดนีเซีย
จากการประเมินเบื้องต้น คาดว่าแปลงเมรางิน-1 เป็นพื้นที่ที่มีศักยภาพเป็นน้ำมันดิบ

: เมื่อวันที่ 19 กรกฎาคม 2548 ปตท. ได้ดำเนินการซื้อหุ้นสามัญของบริษัท ไทยโอเลฟินส์ จำกัด
(มหาชน) ทั้งหมดที่บริษัท ปิโตรเคมีแห่งชาติ จำกัด (มหาชน) ถืออยู่จำนวน 8,483,000 หุ้น
คิดเป็นจำนวนประมาณร้อยละ 1.03ของจำนวนหุ้นที่จำหน่ายได้แล้วทั้งหมด ในราคาหุ้นละ 58 บาท
คิดเป็นเงินทั้งสิ้น 492,014,000 บาท ภายหลังการซื้อหุ้นดังกล่าว ทำให้ปตท. ถือหุ้น TOC ทั้งสิ้น
ในสัดส่วนร้อยละ 49.99

: เมื่อวันที่ 19 กรกฎาคม 2548 ปตท.ได้ลงนามในสัญญาซื้อขายก๊าซธรรมชาติจากแหล่งภูฮ่อม
จังหวัดอุดรธานีกับกลุ่มบริษัทผู้ขายซึ่งประกอบด้วยบริษัท Amerada Hess (Thailand) Limited,
บริษัท APICO LLC, บริษัท Exxon Mobil Exploration and Production Limited,
บริษัท ปตท.สำรวจและผลิตปิโตรเลียม จำกัด (มหาชน) และ บริษัท ปตท.สผ. สยาม จำกัด
โดยปตท.จะเริ่มรับก๊าซฯ ในช่วงปลายปี 2549 ในปริมาณเริ่มต้นที่ 80 ล้านลูกบาศก์ฟุตต่อวัน
และเพิ่มขี้นเป็น 108 ล้านลูกบาศก์ฟุตต่อวัน โดยจะนำก๊าซฯ
ไปใช้เป็นเชื้อเพลิงที่โรงไฟฟ้าน้ำพองของการไฟฟ้าฝ่ายผลิตแห่งประเทศไทย

: เมื่อวันที่ 25 กรกฎาคม 2548 บริษัท ปตท.สผ. อินเตอร์เนชั่นแนล จำกัด (ปตท.สผ.อ.)
ได้ลงนามในสัญญาแบ่งปันผลผลิต (Production Sharing Contract)
โครงการสำรวจปิโตรเลียม แปลง M11 ประเทศสหภาพพม่า โดยมี ปตท.สผ.อ. เป็นผู้ดำเนินการ
และถือสัดส่วนทั้งหมด ทั้งนี้ แปลง M11 ตั้งอยู่ในอ่าวเมาะตะมะ มีพื้นที่ประมาณ 7,200
ตารางกิโลเมตร การเข้าร่วมทุนดังกล่าว สอดคล้องกับนโยบายของ ปตท.ที่ต้องการให้
ปตท.สผ.ขยายฐานการลงทุนในภูมิภาค เพื่อเพิ่มสัดส่วนปริมาณสำรองปิโตรเลียม
และรองรับความต้องการพลังงานของประเทศที่เพิ่มขึ้น

สิงหาคม : เมื่อวันที่ 11 สิงหาคม 2548 ที่ประชุมวิสามัญผู้ถือหุ้นของบริษัทไทยโอเลฟินส์ จำกัด
(มหาชน) (TOC) ได้มีมติอนุมัติการควบบริษัทระหว่าง TOC กับบริษัทปิโตรเคมีแห่งชาติ จำกัด
(มหาชน) และอนุมัติการลดทุนจดทะเบียนของ TOC จาก 8,211,500,000 บาท เป็น
8,211,410,000 บาท โดยตัดหุ้นที่ยังไม่ออกจำหน่ายทั้งหมดจำนวน 9,000 หุ้น
มูลค่าที่ตราไว้หุ้นละ 10 บาท ซึ่งจะทำให้ทุนจดทะเบียนของบริษัทลดลงเท่ากับทุนชำระแล้ว

: เมื่อวันที่ 11 สิงหาคม 2548 ที่ประชุมวิสามัญผู้ถือหุ้นของบริษัทปิโตรเคมีแห่งชาติ จำกัด
(มหาชน) (NPC) ได้มีมติอนุมัติการควบบริษัทระหว่าง NPC กับบริษัทไทยโอเลฟินส์ จำกัด
(มหาชน) (TOC)

: เมื่อวันที่ 24 สิงหาคม 2548 ปตท.สผ.อ. ได้รับอนุมัติจากรัฐบาลกัมพูชา
ให้เข้าร่วมในสัญญาแบ่งปันผลผลิต (Production Sharing Contract) ในโครงการกัมพูชา B
นอกชายฝั่งประเทศกัมพูชา โดย ปตท.สผ.อ. จะเป็นผู้ดำเนินการและถือสัดส่วนร่วมทุนร้อยละ 30
ทั้งนี้ โครงการกัมพูชา B มีพื้นที่ประมาณ 6,551 ตารางกิโลเมตร
และติดกับพื้นที่คาดเกี่ยวไทย-กัมพูชา ทางด้านทิศตะวันออก จากการประเมินด้านธรณีวิทยาเบื้องต้น
คาดว่าแปลง B เป็นพื้นที่ที่มีศักยภาพเป็นก๊าซธรรมชาติและน้ำมันดิบ

: เมื่อวันที่ 29 สิงหาคม 2548 คณะกรรมการ ปตท. มีมติเห็นชอบให้ ปตท.เข้าลงทุนในบริษัท
บางจากปิโตรเลียม จำกัด (มหาชน) (บางจาก) จำนวนประมาณ 100-120 ล้านเหรียญสหรัฐฯ
เพื่อใช้ลงทุนในโครงการปรับปรุงคุณภาพผลิตภัณฑ์ (Product Quality Improvement Project
หรือ PQI Project) ของบางจาก โดย ปตท.ตกลงที่จะจองซื้อหุ้นสามัญเพิ่มทุนที่ราคา 14-16
บาทต่อหุ้น ซึ่งราคาจองซื้อสุดท้ายจะปรับตามผลของการตรวจสอบสถานะสุดท้าย อนึ่ง
ภายหลังจากการเข้าลงทุนในบางจากดังกล่าว ปตท. จะมีสัดส่วนการถือหุ้นในบางจาก
(รวมหุ้นที่ถือผ่านบริษัท สยามดีอาร์ จำกัด) ไม่ต่ำกว่าร้อยละ 25 แต่ไม่เกินร้อยละ 30
ของหุ้นทั้งหมดที่จดทะเบียนและเรียกชำระแล้ว

: เมื่อวันที่ 29 สิงหาคม 2548 คณะกรรมการบริษัท ปตท. จำกัด (มหาชน)
ได้มีมติอนุมัติดำเนินโครงการโรงแยกก๊าซฯ หน่วยที่ 6 ขนาด 700-800 ล้านลูกบาศก์ฟุต/วัน
โดยใช้เงินลงทุน 24,045 ล้านบาท
เพื่อผลิตอีเทนเป็นวัตถุดิบให้เพียงพอกับความต้องการของโครงการ Ethane Cracker ของบริษัท
พีทีที โพลิเอทิลีน จำกัด (PTTPE) โดยสามารถผลิตอีเทนได้ 630,000-737,000 ตัน/ปี
โพรเพนและ LPG 900,000-1,030,000 ตัน/ปี NGL 160,000-180,000 ตัน/ปี
คาดว่าจะสามารถเริ่มดำเนินการผลิตเชิงพาณิชย์ได้ในไตรมาสที่ 1/2552

: เมื่อวันที่ 30 สิงหาคม 2548 ปตท. การไฟฟ้านครหลวง (กฟน.) และบริษัท
ธนารักษ์พัฒนาสินทรัพย์ จำกัด (ธพส.)
ร่วมลงนามในบันทึกข้อตกลงการผลิตและจำหน่ายน้ำเย็นด้วยระบบพลังงานร่วม ความร้อน และไฟฟ้า
(Combined Heat and Power : CHP) สำหรับโครงการศูนย์ราชการกรุงเทพมหานคร
ถนนแจ้งวัฒนะ โดยใช้เงินลงทุนทั้งสิ้นประมาณ 750 ล้านบาท มีอายุสัญญา 30 ปี

: เมื่อวันที่ 31 สิงหาคม 2548 ปตท.ร่วมลงนามกับองค์การขนส่งมวลชนกรุงเทพ (ขสมก.)
และบริษัท ขนส่ง จำกัด (บขส.)
ในบันทึกความเข้าใจร่วมเพื่อดำเนินโครงการติดตั้งอุปกรณ์และดัดแปลงใช้ NGV
ทั้งในรูปแบบของการติดตั้งอุปกรณ์ใช้ก๊าซ NGV เพิ่มเติมให้เป็นระบบเชื้อเพลิงร่วม (Diesel Dual
Fuel : DDF) และ การดัดแปลงเครื่องยนต์ดีเซลเดิมให้เป็นระบบเชื้อเพลิง NGV อย่างเดียว
(Dedicated NGV) ในรถโดยสารประจำทาง ขสมก. รวมทั้งสิ้น 1,000 คัน
และในรถโดยสารประจำทาง บขส. จำนวน 30 คัน

กันยายน : ในวันที่ 12 กันยายน 2548 ปตท.ได้แจ้งไปยัง Caltex Trading and
Transportation Corporation (CTTC)
ขอยกเลิกบันทึกความเข้าใจร่วมสำหรับการควบรวมบริษัท โรงกลั่นน้ำมันระยอง จำกัด (มหาชน)
(RRC) และ กับ บริษัท สตาร์ ปิโตรเลียมจำกัด (มหาชน) (SPRC)
เนื่องจากไม่สามารถหาข้อยุติร่วมกันในสาระสำคัญบางประการในการทำสัญญาควบรวมกิจการได้ตามเป้าหมายและกำหนดเวลาที่วางไว้
อย่างไรก็ดี การร่วมปฏิบัติการกลั่นระหว่าง RRC และ SPRC
ยังคงถือปฏิบัติต่อไปตามสัญญาที่มีอยู่ในปัจจุบัน โดย ปตท. ยังคงถือหุ้น RRC และ SPRC ร้อยละ
100 และ ร้อยละ 36 ตามลำดับ

: เมื่อวันที่ 28 กันยายน 2548 ปตท. กระทรวงพลังงาน และ ปตท.สผ.
ร่วมลงนามในกรอบความร่วมมือดำเนินการทดลองร่วม 3 ฝ่าย
เพื่อนำก๊าซธรรมชาติที่เป็นผลพลอยได้จากการผลิตปิโตรเลียม ณ ฐานผลิตหนองตูม-เอ
จังหวัดสุโขทัย ในโครงการเอส 1 ซึ่ง ปตท.สผ.เป็นผู้ดำเนินการอยู่
ไปใช้ประโยชน์โดยการแปรสภาพให้อยู่ในรูปของ LNG เพื่อแปรสภาพให้เป็น CNG
สำหรับจำหน่ายให้ผู้บริโภคใช้ทดแทนน้ำมันเชื้อเพลิงในภาคขนส่งต่อไป
โดยโครงการทดลองมีมูลค่าประมาณ 130 ล้านบาท

ตุลาคม : ในวันที่ 4 ตุลาคม 2548 ได้มีพิธีเปิดตัวบริษัท พีทีทีโพลีเมอร์ มาร์เก็ตติ้ง จำกัด
(PTTPM) อย่างเป็นทางการ ณ สำนักงานของบริษัท ชั้น 11 อาคารสำนักงานพระโขนง ทั้งนี้
เป็นการร่วมทุนระหว่าง ปตท. บริษัท ปิโตรเคมีแห่งชาติ จำกัด (มหาชน) (NPC) และ
บริษัทบางกอกโพลีเอททีลีน จำกัด (มหาชน) (BPE) โดยมีทุนจดทะเบียน 40 ล้านบาท
โดยมีสัดส่วนการถือหุ้นระหว่าง ปตท. NPC และ BPE ที่ร้อยละ 50:25:25 ตามลำดับ

: ที่ประชุมวิสามัญผู้ถือหุ้นของบริษัทท่อส่งปิโตรเลียมไทย จำกัด (มหาชน) (Thappline) ครั้งที่
1/2548 และ 2/2548 ได้มีมติพิเศษให้ Thappline ทำการเพิ่มทุน จาก 4,177.5 ล้านบาท
เป็น 8,479 ล้านบาท โดยการออกหุ้นบุริมสิทธิจำนวน 43.015 ล้านหุ้น มูลค่าหุ้นละ 100 บาท
เพื่อให้บริษัทนำเงินจากเพิ่มทุนดังกล่าวไปชำระค่าบริการรับล่วงหน้า (Tariff Prepayment -
TPP) ให้แก่ผู้ถือหุ้นที่ยินยอมเพิ่มทุน ทั้งนี้ TPP ดังกล่าวเป็นเงินสนับสนุนที่ผู้ถือหุ้นได้ให้แก่
Thappline ในกรณีที่บริษัทขาดสภาพคล่อง ตามสัญญาการใช้บริการขนส่งน้ำมันทางท่อ โดย ณ วันที่
31 ธันวาคม 2547 ยอดหนี้ดังกล่าวรวมดอกเบี้ยมีจำนวนประมาณ 4,301 ล้านบาท เป็นส่วนของ
ปตท. 1,294 ล้านบาท ดังนั้น เมื่อวันที่ 12 ตุลาคม 2548 จึงปตท.ได้ชำระเงินค่าหุ้นเพิ่มทุนให้กับ
Thappline จำนวน 12,938,998 หุ้น มูลค่าหุ้นละ 100 บาท และ Thappline
ได้นำเงินดังกล่าวมาชำระคืนค่า TPP ให้แก่ ปตท.ในวันเดียวกัน อนึ่ง ภายหลังการเพิ่มทุนดังกล่าว
สัดส่วนการถือหุ้นของ ปตท.ใน Thappline ได้เปลี่ยนแปลงจากร้อยละ 32.74 เป็นร้อยละ 31.4

: เมื่อวันที่ 14 ตุลาคม 2548 ปตท. และบริษัท รังสิต พลาซ่า จำกัด (ฟิวเจอร์พาร์ค)
ได้ร่วมลงนามในข้อตกลงการร่วมพัฒนาโครงการผลิตไฟฟ้าและน้ำเย็น (Gas District Cooling
and Cogeneration, GDC & Cogen) สำหรับศูนย์การค้าฟิวเจอร์พาร์ค รังสิต
โดยโครงการมีกำลังผลิตความเย็น 2,150 ตัน และกำลังผลิตไฟฟ้า 4.9 เมกกะวัตต์
ใช้เงินลงทุนทั้งสิ้นประมาณ 182 ล้านบาท

: เมื่อวันที่ 21 ตุลาคม 2548 คณะกรรมการ ปตท. มีมติอนุมัติให้ ปตท.ซื้อหุ้นสามัญของบริษัท
ไทยออยล์ เพาเวอร์ จำกัด (TP) จาก ปตท.สผ.อ.บริษัทย่อยของบริษัท
ปตท.สำรวจและผลิตปิโตรเลียม จำกัด (มหาชน) (ปตท.สผ.) ซึ่งถือหุ้นอยู่ทั้งหมดในสัดส่วนร้อยละ
26 คิดเป็นจำนวน 73,060,000 หุ้น มูลค่ารวมทั้งสิ้น 2,300 ล้านบาท และในวันที่ 15 ธันวาคม
2548 ที่ประชุมวิสามัญผู้ถือหุ้นของ ปตท.สผ.ได้มีมติอนุมัติให้ ปตท.สผ.อ.ขายหุ้น TP ดังกล่าวของ
ปตท.

: เมื่อวันที่ 21 ตุลาคม 2548 คณะกรรมการ ปตท. มีมติเห็นชอบให้
ปตท.สนับสนุนให้บริษัทโรงกลั่นน้ำมันระยอง จำกัด (มหาชน) (RRC)
ดำเนินการกระจายหุ้นในตลาดหลักทรัพย์แห่งประเทศไทย ภายในไตรมาสแรก
หรือต้นไตรมาสที่สองของปี 2549 รวมถึงการออกหุ้นใหม่เพื่อระดมทุน
พร้อมกับการเสนอขายหุ้นเป็นครั้งแรกให้แก่ประชาชนและพนักงานของบริษัท โดย
ปตท.จะลดสัดส่วนการถือหุ้นใน RRC ลงจากร้อยละ 100 เหลือไม่เกินร้อยละ 50
แต่ไม่ต่ำกว่าร้อยละ 45

พฤศจิกายน : เมื่อวันที่ 10 พฤศจิกายน 2548 คณะกรรมการ
ปตท.มีมติอนุมัติการชำระเงินลงทุนใน TPI หลังจากได้รับ รายงานผลการตรวจสอบสถานะของ
TPI ในขั้นสุดท้าย ซึ่ง ปตท.และกลุ่มผู้ร่วมลงทุนหลักได้ดำเนินการร่วมกันเสร็จสิ้นเรียบร้อย
กอปรกับคำสั่งของศาลล้มละลายกลางเมื่อวันที่ 2 พฤศจิกายน 2548 ซึ่งเห็นชอบให้ผู้บริหารแผน
TPI แก้ไขข้อบังคับของบริษัทเพื่อให้ผู้บริหารแผนสามารถเรียกและจัดให้มีการประชุมสามัญ
ผู้ถือหุ้น TPI หลังจาก TPI ออกจากแผนฟื้นฟูกิจการ เพื่อให้ ปตท.
และกลุ่มผู้ร่วมลงทุนหลักสามารถเสนอตัวแทนเป็นกรรมการเสียงข้างมากของ TPI ต่อไป

ธันวาคม : เมื่อวันที่ 6 ธันวาคม 2548 บริษัทปิโตรเคมีแห่งชาติ จำกัด (มหาชน) (NPC)
และบริษัทไทยโอเลฟินส์ จำกัด (มหาชน) (TOC)
ได้ร่วมกันจัดประชุมผู้ถือหุ้นร่วมระหว่างผู้ถือหุ้นของทั้งสองบริษัทเพื่อพิจารณาเรื่องต่างๆ
เกี่ยวกับบริษัทใหม่ที่เกิดจากการควบบริษัท ระหว่าง NPC และ TOC โดยที่ประชุมฯ
อนุมัติให้ใช้ชื่อบริษัทใหม่ว่า บริษัท ปตท.เคมีคอล จำกัด (มหาชน) (PTTCH)
มีทุนจดทะเบียนและทุนจดทะเบียนชำระแล้วทั้งสิ้นจำนวน 11,311,410,000 บาท
แบ่งออกเป็นหุ้นสามัญ 1,131,141,000 หุ้น มูลค่าที่ตราไว้หุ้นละ 10 บาท นอกจากนี้ ที่ประชุมฯ
ได้อนุมัติการจัดสรรหุ้นของ PTTCH ให้แก่ผู้ถือหุ้นของ NPC และ TOC
ที่มีชื่อปรากฏในสมุดทะเบียนของผู้ถือหุ้นของแต่ละบริษัท ณ
วันที่ประชุมผู้ถือหุ้นร่วมโดยจัดสรรหุ้นให้แก่ผู้ถือหุ้นในอัตราส่วน หุ้น NPC 1 หุ้นต่อหุ้น PTTCH
1.569785330 หุ้น และหุ้น TOC 1 หุ้นต่อหุ้น PTTCH 0.784892665 หุ้น

: เมื่อวันที่ 7 ธันวาคม 2548 NPC และ TOC ได้ยื่นขอจดทะเบียนการควบ NPC`และ TOC
และนายทะเบียนหุ้นส่วนบริษัทได้รับจดทะเบียนควบรวมบริษัทเรียบร้อยแล้ว ทั้งนี้
บริษัทที่เกิดจากการควบบริษัทคือ PTTCH จะรับไปซึ่งทรัพย์สิน หนี้สิน สิทธิ หน้าที่
และความรับผิดชอบทั้งหมดของ NPC และ TOC โดยมีผลตามกฎหมายตั้งแต่วันที่ 7 ธันวาคม 2548
เป็นต้นไป และตลาดหลักทรัพย์แห่งประเทศไทยได้รับหลักทรัพย์ PTTCH
เป็นหลักทรัพย์จดทะเบียนในตลาดหลักทรัพย์ตั้งแต่วันที่ 7 ธันวาคม 2548
และเริ่มทำการซื้อขายบนกระดานหลักตั้งแต่วันที่ 13 ธันวาคม 2548

: เมื่อวันที่ 7 ธันวาคม 2548 ปตท. และบริษัทบางจากปิโตรเลียม จำกัด (มหาชน) (BCP)
ลงนามความร่วมมือขยายสถานีบริการก๊าซ NGV อำนวยความสะดวกแก่ประชาชนที่ใช้ก๊าซ NGV
เป็นเชื้อเพลิงในรถยนต์ บรรเทาผลกระทบในภาวะวิกฤตราคาน้ำมัน โดย
ปตท.จะเป็นผู้ลงทุนก่อสร้างสถานีบริการ NGV ในสถานีบริการน้ำมันบางจาก และ BCP
จะให้การสนับสนุนสถานที่ที่จะเป็นจุดบริการก๊าซ NGV และรับก๊าซ NGV จาก
ปตท.เพื่อให้บริการแก่ลูกค้าที่สถานีบริการน้ำมันบางจาก ขณะนี้ ปตท.และ BCP
จึงได้เริ่มการก่อสร้างสถานีบริการก๊าซ NGV ในสถานีบริการน้ำมันของบางจากแล้ว 3 แห่ง ได้แก่
สถานีบริการน้ำมันบางจาก สาขากิ่งแก้ว สาขานวลจันทร์ และสาขาราษฎร์บูรณะ
โดยการก่อสร้างจะแล้วเสร็จและพร้อมให้บริการก๊าซ NGV ได้ในเดือนกุมภาพันธ์ 2549 นี้เป็นต้นไป

: เมื่อวันที่ 13 ธันวาคม 2548 ปตท.และผู้ร่วมลงทุนทุกราย ได้แก่
กองทุนบำเหน็จบำนาญข้าราชการ ธนาคารออมสิน กองทุนรวมวายุภักษ์หนึ่ง
ผู้ซื้อเพื่อกระจายหุ้นให้แก่นักลงทุนรายย่อย และผู้ซื้อเพื่อกระจายหุ้นให้แก่เจ้าหนี้
ได้ชำระเงินลงทุนใน TPI เรียบร้อยแล้ว โดยเป็นเงินลงทุนส่วนของ ปตท.จำนวน 20,270.25
ล้านบาท คำนวณจากหุ้นสามัญของ TPI จำนวน 6,142.5 ล้านหุ้น ในราคา 3.30 บาทต่อหุ้น

: เมื่อวันที่ 27 ธันวาคม 2548 บริษัทผลิตไฟฟ้าและน้ำเย็น จำกัด (DCAP)
ซึ่งเป็นบริษัทร่วมทุนของ ปตท. โดย ปตท.ลงทุนร้อยละ 35 บริษัทการไฟฟ้าฝ่ายผลิต จำกัด
(มหาชน) ลงทุนร้อยละ 35 และการไฟฟ้านครหลวง ลงทุนร้อยละ 30
ได้ลงนามสัญญาซื้อ/ขายไฟฟ้าจำนวน 50 เมกกะวัตต์ และน้ำเย็น 12,500 ตันความเย็น
ซึ่งมีอายุสัญญา 25 ปี มูลค่าซื้อ/ขายรวมประมาณ 25,000 ล้านบาท กับ
บริษัทท่าอากาศยานสากลกรุงเทพแห่งใหม่ จำกัด (บทม.)
เพื่อใช้ทำระบบปรับอากาศภายในอาคารผู้โดยสารสนามบินสุวรรณภูมิ นอกจากนี้ บริษัท DCAP
ได้ลงนามสัญญาซื้อ/ขายน้ำเย็นและไอน้ำกับ บริษัทการบินไทย จำกัด (มหาชน)
เพื่อใช้ประโยชน์ในอาคารครัวการบินไทย (TG Catering) โดยมีปริมาณความต้องการน้ำเย็นที่
6,600 ตันความเย็น และความต้องการไอน้ำที่ 8.6 ตันต่อชั่วโมง

2.2 ภาพรวมการประกอบธุรกิจ

ปตท.เป็นบริษัทที่ประกอบกิจการก๊าซธรรมชาติแบบครบวงจร (Integrated Gas Company)
โดยดำเนินธุรกิจการสำรวจและผลิต การจัดหา
การจัดจำหน่ายและการค้าผลิตภัณฑ์น้ำมันและปิโตรเคมี
และมีการลงทุนในธุรกิจการกลั่นและปิโตรเคมีในประเทศ โดย ณ วันที่ 31 ธันวาคม 2548
ปตท.มีการลงทุนในบริษัทต่างๆ จำนวนรวม 39 บริษัท
ในจำนวนนี้มีบริษัทที่มีความเป็นไปได้หรืออยู่ระหว่างการขาย/ถอนตัวหรือเลิกกิจการ จำนวน 3
บริษัท

โครงสร้างการดำเนินธุรกิจของ ปตท. แบ่งออกเป็นธุรกิจหลักและธุรกิจการลงทุน ดังต่อไปนี้

2.2.1 ธุรกิจหลัก

2.2.1.1 ธุรกิจก๊าซธรรมชาติ 

ปตท. และบริษัทในกลุ่มธุรกิจก๊าซธรรมชาติ เป็นผู้ประกอบธุรกิจก๊าซธรรมชาติอย่างครบวงจร
ครอบคลุมตั้งแต่การสำรวจและผลิต การจัดหาจากทั้งในและต่างประเทศ
การขนส่งก๊าซธรรมชาติทางท่อ การแยกก๊าซธรรมชาติ และการ
จัดจำหน่าย ทั้งนี้ การสำรวจและผลิตก๊าซธรรมชาติของกลุ่ม ปตท. ดำเนินการโดยบริษัทย่อย คือ
ปตท.สผ. ซึ่งเป็นบริษัทที่มีบทบาทสำคัญอย่างยิ่งในการสำรวจและผลิตก๊าซธรรมชาติในประเทศไทย

2.2.1.2 ธุรกิจน้ำมัน 

การดำเนินงานของกลุ่มธุรกิจน้ำมันของ ปตท. สามารถจำแนกได้เป็น 2 กิจกรรมหลัก ดังนี้

  (1) การจัดจำหน่ายผลิตภัณฑ์น้ำมัน โดยครอบคลุมการตลาดค้าปลีก การตลาดพาณิชย์
  การตลาดต่างประเทศ และผู้ค้าน้ำมันตามมาตรา 7 แห่งพระราชบัญญัติการค้าน้ำมันเชื้อเพลิง
  พ.ศ. 2543

  (2) การค้าสากล (Trading) ได้แก่ การนำเข้าและการส่งออกน้ำมันดิบ/คอนเดนเสท
  และผลิตภัณฑ์ปิโตรเลียม ซึ่งรวมถึงวัตถุดิบและผลิตภัณฑ์ปิโตรเคมีด้วย

นอกจากนี้ กลุ่มธุรกิจน้ำมันของ ปตท. ยังมีการลงทุนในบริษัทที่ดำเนินธุรกิจเกี่ยวกับน้ำมันอีกด้วย

2.2.2 ธุรกิจการลงทุน

ปตท.
มีการลงทุนในธุรกิจปิโตรเคมีและการกลั่นซึ่งอยู่ภายใต้การดูแลของกลุ่มธุรกิจปิโตรเคมีและการกลั่นของ
ปตท. และมีการลงทุนในบริษัท ทิพยประกันภัย จำกัด (มหาชน)
ซึ่งอยู่ภายใต้การดูแลของสายการเงินและบัญชีองค์กร

 

[]

2.3 โครงสร้างรายได้ของ ปตท. และบริษัทย่อย แบ่งตามสายผลิตภัณฑ์

+------------+-------------------+-----+----+---+-----+---+-----+---+
| ผล         | ดำเนินการโดย       | ร้อย | ปี  |   | ปี   |   | ปี   |   |
| ิตภัณฑ์/บริการ |                   | ละก | 25 |   | 2   |   | 2   |   |
|            |                   | ารถ | 46 |   | 547 |   | 548 |   |
|            |                   | ือหุ้น |    |   |     |   | (ตร |   |
|            |                   |     | (  |   | (ตร |   | วจส |   |
|            |                   |     | ปร |   | วจส |   | อบ) |   |
|            |                   |     | ับป |   | อบ) |   |     |   |
|            |                   |     | รุง |   |     |   |     |   |
|            |                   |     | ให |   |     |   |     |   |
|            |                   |     | ม่) |   |     |   |     |   |
+============+===================+=====+====+===+=====+===+=====+===+
|            |                   | ข   | ล้า | ร | ล้าน | ร | ล้าน | ร |
|            |                   | องบ | นบ | ้อ | บาท | ้อ | บาท | ้อ |
|            |                   | ริษัท | าท | ย |     | ย |     | ย |
|            |                   |     |    | ล |     | ล |     | ล |
|            |                   |     |    | ะ |     | ะ |     | ะ |
+------------+-------------------+-----+----+---+-----+---+-----+---+
| 1.         | บมจ.ปตท.(ก        |     | 13 | 2 | 1   | 2 | 1   | 1 |
| ผลิตภัณฑ์ก๊าซ  | ลุ่มธุรกิจก๊าซธรรมชาติ) |     | 7, | 7 | 53, | 2 | 78, | 8 |
|            |                   |     | 53 | . | 541 | . | 518 | . |
|            |                   |     | 6. | 1 | .61 | 5 | .61 | 5 |
|            |                   |     | 60 | 4 |     | 6 |     | 8 |
+------------+-------------------+-----+----+---+-----+---+-----+---+
|            | บมจ.              |     | 2  | 4 | 23, | 3 | 29, | 3 |
|            | ปตท.(กลุ่มธุรกิจน้ำมัน) |     | 0, | . | 884 | . | 387 | . |
|            |                   |     | 78 | 1 | .85 | 5 | .75 | 0 |
|            |                   |     | 9. | 0 |     | 1 |     | 6 |
|            |                   |     | 36 |   |     |   |     |   |
+------------+-------------------+-----+----+---+-----+---+-----+---+
|            | บมจ.              | /1  | 2  | 5 | 29, | 4 | 35, | 3 |
|            | ปตท.สำ            |     | 6, | . | 981 | . | 433 | . |
|            | รวจและผลิตปิโตรเลียม |     | 65 | 2 | .49 | 4 | .44 | 6 |
|            | (PTTEP)           |     | 3. | 6 |     | 0 |     | 9 |
|            |                   |     | 20 |   |     |   |     |   |
+------------+-------------------+-----+----+---+-----+---+-----+---+
|            | บจ ปตท.           | 58  | -  | - | 1,  | 0 | 2,  | 0 |
|            | จำหน่ายก๊าซธรรมชาติ  | .00 |    |   | 652 | . | 605 | . |
|            | (PTTNGD)          |     |    |   | .55 | 2 | .46 | 2 |
|            |                   |     |    |   |     | 4 |     | 7 |
+------------+-------------------+-----+----+---+-----+---+-----+---+
|            | หัก รายได้ค่าก๊าซ     |     | (  | ( | (2  | ( | (3  | ( |
|            | ปตท.สผ.ขายให้      |     | 24 | 4 | 6,3 | 3 | 0,3 | 3 |
|            | บมจ.ปตท.          |     | ,2 | . | 14. | . | 77. | . |
|            |                   |     | 30 | 7 | 75) | 8 | 44) | 1 |
|            |                   |     | .1 | 8 |     | 7 |     | 6 |
|            |                   |     | 6) | ) |     | ) |     | ) |
+------------+-------------------+-----+----+---+-----+---+-----+---+
|            | หัก                |     | (4 | ( | (   | ( | (   | ( |
|            | ค่าภาคหลวงและค่าตอ  |     | ,0 | 0 | 5,6 | 0 | 8,9 | 0 |
|            | บแทนสำหรับปิโตรเลียม |     | 21 | . | 67. | . | 81. | . |
|            |                   |     | .0 | 7 | 98) | 8 | 95) | 9 |
|            |                   |     | 7) | 9 |     | 3 |     | 3 |
|            |                   |     |    | ) |     | ) |     | ) |
+------------+-------------------+-----+----+---+-----+---+-----+---+
| รวมรายได้จา |                   |     | 15 | 3 | 1   | 2 | 2   | 2 |
| กผลิตภัณฑ์ก๊าซ |                   |     | 6, | 0 | 77, | 6 | 06, | 1 |
|            |                   |     | 72 | . | 077 | . | 585 | . |
|            |                   |     | 7. | 9 | .77 | 0 | .87 | 5 |
|            |                   |     | 93 | 3 |     | 2 |     | 0 |
+------------+-------------------+-----+----+---+-----+---+-----+---+
| 2.         | บมจ.              |     | 28 | 5 | 3   | 5 | 5   | 6 |
| ผลิตภัณฑ์น้ำมัน | ปตท.(กลุ่มธุรกิจน้ำมัน) |     | 4, | 6 | 83, | 6 | 86, | 1 |
|            |                   |     | 12 | . | 966 | . | 330 | . |
|            |                   |     | 0. | 0 | .40 | 4 | .55 | 0 |
|            |                   |     | 37 | 7 |     | 1 |     | 3 |
+------------+-------------------+-----+----+---+-----+---+-----+---+
|            | บมจ.              | /1  | 8, | 1 | 17, | 2 | 32, | 3 |
|            | ปตท.สำ            |     | 47 | . | 813 | . | 921 | . |
|            | รวจและผลิตปิโตรเลียม |     | 3. | 6 | .27 | 6 | .60 | 4 |
|            |                   |     | 47 | 7 |     | 2 |     | 3 |
+------------+-------------------+-----+----+---+-----+---+-----+---+
|            | หัก รายได้ค่าน้ำมันดิบ  |     | (7 | ( | (1  | ( | (2  | ( |
|            | ปตท.สผ.ขายให้      |     | ,8 | 1 | 6,8 | 2 | 5,6 | 2 |
|            | บมจ.ปตท.          |     | 69 | . | 43. | . | 44. | . |
|            |                   |     | .9 | 5 | 25) | 4 | 32) | 6 |
|            |                   |     | 5) | 5 |     | 7 |     | 7 |
|            |                   |     |    | ) |     | ) |     | ) |
+------------+-------------------+-----+----+---+-----+---+-----+---+
|            | PTT               | 100 | 44 | 0 | 196 | 0 | -   | - |
|            | Philippines,Inc.  | .00 | 2. | . | .01 | . |     |   |
|            | (PTTPI)           |     | 70 | 0 |     | 0 |     |   |
|            |                   |     |    | 9 |     | 3 |     |   |
+------------+-------------------+-----+----+---+-----+---+-----+---+
|            | PTT International | 100 | 8, | 1 | 6,  | 0 | 19, | 2 |
|            | Trading Pte.,Ltd. | .00 | 63 | . | 756 | . | 196 | . |
|            | (PTTT)            |     | 9. | 7 | .74 | 9 | .90 | 0 |
|            |                   |     | 63 | 0 |     | 9 |     | 0 |
+------------+-------------------+-----+----+---+-----+---+-----+---+
|            | PTT               | 100 | 47 | 0 | 796 | 0 | 1,  | 0 |
|            | (                 | .00 | 4. | . | .42 | . | 277 | . |
|            | Cambodia)Co.,Ltd. |     | 78 | 0 |     | 1 | .65 | 1 |
|            | (PTTCL)           |     |    | 9 |     | 2 |     | 3 |
+------------+-------------------+-----+----+---+-----+---+-----+---+
|            | บจ. รีเทล บิซิเนส    | 49  | -  | - | 31  | - | 196 | 0 |
|            | อัลไลแอนซ์ (RBA)    | .00 |    |   | .59 |   | .90 | . |
|            |                   |     |    |   |     |   |     | 0 |
|            |                   |     |    |   |     |   |     | 2 |
+------------+-------------------+-----+----+---+-----+---+-----+---+
|            | กลุ่ม Subic Bay     | 100 | -  | - | 9,  | 1 | 12, | 1 |
|            |                   | .00 |    |   | 352 | . | 624 | . |
|            |                   |     |    |   | .57 | 3 | .41 | 3 |
|            |                   |     |    |   |     | 7 |     | 1 |
+------------+-------------------+-----+----+---+-----+---+-----+---+
|            | บม                | 100 | -  | - | 20, | 3 | 28, | 2 |
|            | จ.โรงกลั่นน้ำมันระยอง | .00 |    |   | 954 | . | 435 | . |
|            | (RRC)             |     |    |   | .55 | 0 | .17 | 9 |
|            |                   |     |    |   |     | 8 |     | 6 |
+------------+-------------------+-----+----+---+-----+---+-----+---+
|            | บมจ.ไทยลู้บเบส      | 55  | -  | - | 1,  | 0 | -   | - |
|            | (TLB)             | .00 |    |   | 817 | . |     |   |
|            |                   |     |    |   | .68 | 2 |     |   |
|            |                   |     |    |   |     | 7 |     |   |
+------------+-------------------+-----+----+---+-----+---+-----+---+
| ร          |                   |     | 29 | 5 | 4   | 6 | 6   | 6 |
| วมรายได้จาก |                   |     | 4, | 8 | 24, | 2 | 55, | 8 |
| ผลิตภัณฑ์น้ำมัน |                   |     | 28 | . | 841 | . | 338 | . |
|            |                   |     | 1. | 0 | .98 | 4 | .86 | 2 |
|            |                   |     | 00 | 7 |     | 2 |     | 1 |
+------------+-------------------+-----+----+---+-----+---+-----+---+

+-------------+-----------------+-----+-----+---+-----+---+-----+----+
| ผ           | ดำเนินการโดย     | ร้อย | ปี   |   | ปี   |   | ปี   |    |
| ลิตภัณฑ์/บริการ |                 | ละก | 2   |   | 2   |   | 2   |    |
|             |                 | ารถ | 546 |   | 547 |   | 548 |    |
|             |                 | ือหุ้น |     |   |     |   | (ตร |    |
|             |                 |     | (ป  |   | (ตร |   | วจส |    |
|             |                 |     | รับป |   | วจส |   | อบ) |    |
|             |                 |     | รุงใ |   | อบ) |   |     |    |
|             |                 |     | หม่) |   |     |   |     |    |
+=============+=================+=====+=====+===+=====+===+=====+====+
|             |                 | ข   | ล้าน | ร | ล้าน | ร | ล้าน | ร  |
|             |                 | องบ | บาท | ้อ | บาท | ้อ | บาท | ้อย |
|             |                 | ริษัท |     | ย |     | ย |     | ละ |
|             |                 |     |     | ล |     | ล |     |    |
|             |                 |     |     | ะ |     | ะ |     |    |
+-------------+-----------------+-----+-----+---+-----+---+-----+----+
| 3.          | บมจ.ปต          |     | 23, | 4 | 41, | 6 | 52, | 5. |
| ผล          | ท.(กลุ่มธุรกิจน้ำมัน) |     | 836 | . | 176 | . | 678 | 48 |
| ิตภัณฑ์ปิโตรเคมี |                 |     | .40 | 7 | .74 | 0 | .03 |    |
|             |                 |     |     | 0 |     | 5 |     |    |
+-------------+-----------------+-----+-----+---+-----+---+-----+----+
|             | บมจ.            | 50  | -   | - | 1,  | 0 | 5,  | 0. |
|             | บางกอกโพลีเอททีลีน | .00 |     |   | 597 | . | 323 | 55 |
|             | (BPE)           |     |     |   | .06 | 2 | .54 |    |
|             |                 |     |     |   |     | 3 |     |    |
+-------------+-----------------+-----+-----+---+-----+---+-----+----+
|             | บ.พีทีที โพลีเมอร์   | 50  | -   | - | -   | - | 6,  | 0. |
|             | มาร์เก็ตติ้ง        | .00 |     |   |     |   | 941 | 72 |
|             | (PTTPM)         |     |     |   |     |   | .29 |    |
+-------------+-----------------+-----+-----+---+-----+---+-----+----+
|             | บมจ.ปตท.เคมิคอล  | 50  | -   | - | -   | - | 2,  | 0. |
|             | (PTTCH)         | .03 |     |   |     |   | 848 | 30 |
|             |                 | ^(  |     |   |     |   | .50 |    |
|             |                 | /3) |     |   |     |   |     |    |
+-------------+-----------------+-----+-----+---+-----+---+-----+----+
|             | Thai Olefins    | /2  | 14, | 2 | -   | - | -   | -  |
|             | Public Co.,Ltd. |     | 868 | . |     |   |     |    |
|             | (TOC)           |     | .08 | 9 |     |   |     |    |
|             |                 |     |     | 3 |     |   |     |    |
+-------------+-----------------+-----+-----+---+-----+---+-----+----+
| รว          |                 |     | 38, | 7 | 42, | 6 | 67, | 7. |
| มรายได้จากผล |                 |     | 704 | . | 773 | . | 791 | 06 |
| ิตภัณฑ์ปิโตรเคมี |                 |     | .48 | 6 | .80 | 2 | .36 |    |
|             |                 |     |     | 4 |     | 8 |     |    |
+-------------+-----------------+-----+-----+---+-----+---+-----+----+
| รวมราย      |                 |     | 4   | 9 | 6   | 9 | 9   | 9  |
| ได้จากการขาย |                 |     | 89, | 6 | 44, | 4 | 29, | 6. |
|             |                 |     | 713 | . | 693 | . | 716 | 76 |
|             |                 |     | .41 | 6 | .55 | 7 | .09 |    |
|             |                 |     |     | 4 |     | 2 |     |    |
+-------------+-----------------+-----+-----+---+-----+---+-----+----+
| 4. อื่นๆ      |                 |     |     |   |     |   |     |    |
+-------------+-----------------+-----+-----+---+-----+---+-----+----+
| 4.1         |                 |     | 5,  | 1 | 8,  | 1 | 9,  | 0. |
| รายได้อื่นๆ    |                 |     | 344 | . | 788 | . | 434 | 98 |
|             |                 |     | .40 | 0 | .84 | 2 | .98 |    |
|             |                 |     |     | 5 |     | 9 |     |    |
+-------------+-----------------+-----+-----+---+-----+---+-----+----+
| 2.          |                 |     | 1,  | 0 | 425 | 0 | 0   | 0. |
| กำไร(ขาดทุน) |                 |     | 334 | . | .67 | . | .69 | 00 |
|     จาก     |                 |     | .65 | 2 |     | 0 |     |    |
|             |                 |     |     | 6 |     | 6 |     |    |
|   อ         |                 |     |     |   |     |   |     |    |
| ัตราแลกเปลี่ยน |                 |     |     |   |     |   |     |    |
+-------------+-----------------+-----+-----+---+-----+---+-----+----+
| รวมรายได้อื่นๆ |                 |     | 6,  | 1 | 9,  | 1 | 9,  | 0. |
|             |                 |     | 679 | . | 214 | . | 435 | 98 |
|             |                 |     | .05 | 3 | .51 | 3 | .67 |    |
|             |                 |     |     | 2 |     | 5 |     |    |
+-------------+-----------------+-----+-----+---+-----+---+-----+----+
| 5.          |                 |     | 10, | 2 | 26, | 3 | 21, | 2. |
| ส่วนแบ่ง      |                 |     | 342 | . | 741 | . | 651 | 25 |
| กำไร(ขาดทุน) |                 |     | .21 | 0 | .97 | 9 | .26 |    |
|             |                 |     |     | 4 |     | 3 |     |    |
| จากเงินลงทุนฯ |                 |     |     |   |     |   |     |    |
+-------------+-----------------+-----+-----+---+-----+---+-----+----+
| รวมรายได้    |                 |     | 5   | 1 | 6   | 1 | 9   | 10 |
|             |                 |     | 06, | 0 | 80, | 0 | 60, | 0. |
|             |                 |     | 734 | 0 | 650 | 0 | 803 | 00 |
|             |                 |     | .67 | . | .03 | . | .02 |    |
|             |                 |     |     | 0 |     | 0 |     |    |
|             |                 |     |     | 0 |     | 0 |     |    |
+-------------+-----------------+-----+-----+---+-----+---+-----+----+

  ^(/1) ปตท.ถือหุ้น ปตท.สผ. ปี 2546, 2547 และ 2548 ในสัดส่วนร้อยละ 63.61 65.98
  และ 66.32 ตามลำดับ
  ^(/2) ในปี 2546 TOC มีสถานะเป็น บริษัทย่อยของ ปตท. โดย ปตท.ถือหุ้นในสัดส่วนร้อยละ
  63.03 จนถึงเดือน ต.ค. 2546 จึงเปลี่ยนสถานะเป็นบริษัทร่วม

  ^(/3) วันที่ 7 ธันวาคม 2548 NPC และ TOC ได้ยื่นขอจดทะเบียนการควบบริษัทเป็นบริษัท
  ปตท.เคมิคอล จำกัด (มหาชน) (PTTCH)
  และนายทะเบียนหุ้นส่วนบริษัทได้รับจดทะเบียนควบรวมบริษัท

  เรียบร้อยแล้ว โดยสัดส่วนการถือหุ้นของ ปตท.ใน PTTCH คิดเป็นร้อยละ 50.03 ส่งผลให้
  PTTCH มีสถานะเป็นบริษัทย่อยของ ปตท.

4.  เป้าหมายการดำเนินธุรกิจ

เป้าหมายการดำเนินธุรกิจในอนาคตของ ปตท.
ส่วนใหญ่ยังคงมุ่งเน้นการลงทุนในกลุ่มธุรกิจก๊าซธรรมชาติ
ซึ่งเป็นการลงทุนในโครงการขนาดใหญ่เพื่อสร้างมูลค่าเพิ่มทางธุรกิจ
และเพื่อรองรับการเจริญเติบโตของความต้องการใช้ก๊าซธรรมชาติ ซึ่งขยายตัวตามภาวะเศรษฐกิจ
เนื่องจากก๊าซธรรมชาติส่วนใหญ่จะถูกนำไปใช้ในการผลิตกระแสไฟฟ้า
ซึ่งประมาณการว่าความต้องการใช้ไฟฟ้าในช่วง 5 ปีข้างหน้า (2549-2553)
จะมีความต้องการเฉลี่ยเพิ่มขึ้นประมาณร้อยละ 6 ต่อปี ดังนั้น
ปตท.จึงต้องวางแผนการจัดหาก๊าซธรรมชาติให้เพียงพอทั้งจากภายในประเทศและจากต่างประเทศ
รวมถึงลงทุนในระบบเครือข่ายท่อส่งก๊าซธรรมชาติ
เพื่อตอบสนองความต้องการของลูกค้าและเป็นไปตามแผนแม่บทระบบท่อส่งก๊าซธรรมชาติฉบับที่ 3
ซึ่งใช้เป็นกรอบในการลงทุนก่อสร้างระบบท่อส่งก๊าซธรรมชาติทั้งในทะเลและบนบกจำนวนรวม 11
โครงการ เช่น โครงการท่อส่งก๊าซธรรมชาติเส้นที่ 3
โครงการท่อส่งก๊าซธรรมชาติไทรน้อย-โรงไฟฟ้าพระนครเหนือและพระนครใต้ เป็นต้น ทั้งนี้จะทำให้
ปตท. มีความสามารถในการส่งก๊าซฯ ในทะเลและบนบกเพิ่มขึ้นอีก 1,860 และ 2,300
ล้านลูกบาศก์ฟุตต่อวันตามลำดับ โดยโครงการต่าง ๆ ตามแผนแม่บทฯ
จะมีผลตอบแทนการลงทุนในส่วนของทุนตลอดอายุโครงการ (Internal Rate of Return on
Equity, IRROE) ร้อยละ 16

นอกจากนี้ เพื่อเป็นการสร้างมูลค่าเพิ่มให้กับก๊าซธรรมชาติ
และเกิดประโยชน์สูงสุดตลอดสายผลิตภัณฑ์
ตลอดจนเป็นการสนับสนุนการขยายธุรกิจปิโตรเคมีจากขั้นต้นสู่ขั้นกลางและขั้นปลาย
ปตท.จึงมีแผนการลงทุนโครงการโรงแยกก๊าซอีเทน และโครงการโรงแยกก๊าซธรรมชาติ หน่วยที่ 6
ขนาดกำลังผลิต 700-800 ล้านลูกบาศก์ฟุตต่อวัน (โดยมีอัตราผลตอบแทนการลงทุนไม่ต่ำกว่าร้อยละ
15) เพื่อผลิตก๊าซอีเทนสำหรับเป็นวัตถุดิบให้กับโครงการอีเทนแครกเกอร์ขนาด 1,000,000
ตันต่อปี ของบริษัท พีทีที โพลีเอทิลีน จำกัด ซึ่งเป็นบริษัทที่ร่วมลงทุนระหว่าง ปตท.กับ NPC
(ปัจจุบันควบรวมกิจการกับ TOC ภายใต้ชื่อบริษัทใหม่ว่า บริษัท ปตท.เคมิคอล จำกัด (มหาชน)
หรือ PTTCH)
และสนับสนุนการขยายธุรกิจปิโตรเคมีของบริษัทในกลุ่มไปยังธุรกิจปิโตรเคมีขั้นปลายด้วย นอกจากนี้
ปตท.ได้ส่งเสริมและสนับสนุนการใช้ก๊าซธรรมชาติสำหรับยานยนต์ (Natural Gas for Vehicle
หรือ NGV) เนื่องจากก๊าซธรรมชาติเป็นเชื้อเพลิงที่สะอาดและไม่ส่งผลกระทบต่อสภาพแวดล้อม

5.  นโยบายการลงทุนของ ปตท.

นโยบายการลงทุนของ ปตท. ในธุรกิจต่างๆ ทั้งในส่วนของการลงทุนใหม่
การขยายหรือเพิ่มกำลังการผลิตเดิม การเข้าซื้อหุ้นหรือซื้อกิจการนั้น ปตท. พิจารณาจากปัจจัยต่างๆ
ประกอบดังนี้ แนวโน้มการขยายตัวของธุรกิจ
การลงทุนที่สามารถสร้างมูลค่าเพิ่มและให้ความคุ้มค่าทางเศรษฐศาสตร์
การเพิ่มความสามารถในการแข่งขันให้กับบริษัท โดยการลงทุนนั้นอาจจะเป็นการลงทุนโดย ปตท.
หรือผ่านบริษัทในเครือ ปตท. ขึ้นอยู่กับความเหมาะสมและศักยภาพของแต่ละบริษัทนั้นๆ เป็นสำคัญ

การลงทุนในธุรกิจปิโตรเคมีและการกลั่นของ ปตท. โดยรวมจะมีทั้งการลงทุนโดย
ปตท.และการลงทุนโดยผ่านบริษัทร่วมและบริษัทในเครือ ลักษณะการทำธุรกิจเป็นลักษณะปกติทั่วไป
(Arm’s Length Basis) จากโครงสร้างการถือหุ้นภายในกลุ่ม ปตท.
นอกเหนือจากนโยบายการลงทุนดังกล่าวข้างต้น
ปตท.มีการกำหนดทิศทางและนโยบายการดำเนินธุรกิจโดยพยายามสร้างกลไกการป้องกันความขัดแย้งทางผลประโยชน์
ซึ่งการดำเนินการดังกล่าวเป็นแนวทางหนึ่งเพื่อสร้างความชัดเจนและป้องกันความขัดแย้งของผลประโยชน์ที่อาจเกิดขึ้น
ดังนี้

1. ราคาของวัตถุดิบและผลิตภัณฑ์ปิโตรเลียมและปิโตรเคมี มีลักษณะเป็น Commodity
และมีราคาตลาดอ้างอิงจากแหล่งต่าง ๆ ลักษณะการซื้อขายผลิตภัณฑ์
จึงเป็นการซื้อขายโดยอ้างอิงจากราคาตลาดโลกโดยใช้แหล่งอ้างอิงที่เป็นที่ยอมรับทั่วไป

2. ลักษณะการดำเนินธุรกิจของบริษัทในกลุ่มปิโตรเคมีและการกลั่นของ ปตท.
เป็นไปบนพื้นฐานของธุรกิจที่โปร่งใส โดยจัดทำเป็นสัญญาระยะยาว
ที่มีเงื่อนไขเป็นไปตามลักษณะปกติธุรกิจ

3. มีนโยบายการกำกับดูแล โดยมีการบริหารจัดการที่โปร่งใส ผ่านคณะกรรมการตรวจสอบ
(Audit committee) ของแต่ละบริษัท มีการคานอำนาจการบริหารจัดการ
โดยผ่านคณะกรรมการบริษัทซึ่งเป็นผู้อนุมัติการลงทุน มีกรรมการอิสระ
(ในกรณีเป็นบริษัทมหาชนจำกัด) ที่จะดูแลและรักษาผลประโยชน์ของผู้ถือหุ้นรายย่อย

4. มีการจัดโครงสร้างในการดำเนินธุรกิจของแต่ละบริษัทที่ชัดเจน เช่น การที่ ปตท.
มีทิศทางและนโยบายในการควบรวมกิจการระหว่างบริษัทที่มีลักษณะการดำเนินธุรกิจหรือมีผลิตภัณฑ์ที่คล้ายกันเข้าด้วยกัน

หากกล่าวโดยรวมแล้ว ที่ผ่านมาการดำเนินธุรกิจปิโตรเคมีและการกลั่นของ ปตท.
โดยเริ่มแรกเป็นการดำเนินงานตามนโยบายรัฐ โดยที่ขณะนั้น รัฐมีนโยบายส่งเสริมการลงทุน
และมุ่งเน้นในการพัฒนาธุรกิจปิโตรเคมีในประเทศ เพื่อทดแทนการนำเข้า
และเนื่องจากการลงทุนดังกล่าวต้องใช้เงินลงทุนจำนวนมาก (Capital Intensive)
ปตท.ในฐานะหน่วยงานของรัฐจึงเป็นแกนนำในการลงทุนอุตสาหกรรมปิโตรเคมีขั้นต้น
โดยจัดตั้งบริษัท ปิโตรเคมีแห่งชาติ จำกัด (มหาชน) (NPC)
ซึ่งใช้ก๊าซธรรมชาติในกระบวนการผลิต (Gas Base) และต่อมา ได้มีการจัดตั้งบริษัท อะโรเมติกส์
(ประเทศไทย) จำกัด (มหาชน) (ATC) ใช้คอนเดนเสทในกระบวนการผลิต และ บริษัท
ไทยโอเลฟินส์ จำกัด (มหาชน) (TOC) ใช้แนฟทา ในกระบวนการผลิต (Liquid Base)
และในส่วนขยายกำลังการผลิตของ TOC ใช้ก๊าซธรรมชาติเป็นวัตถุดิบ
โดยที่การดำเนินธุรกิจจะแบ่งสายลักษณะธุรกิจตามวัตถุดิบที่ใช้ในการผลิตเป็น Gas Base และ
Liquid Base และ/หรือแบ่งตามผลิตภัณฑ์ เช่น สายโอเลฟินส์ และ สายอะโรเมติกส์
ซึ่งสายของผลิตภัณฑ์ ปิโตรเคมี สามารถผลิตผลิตภัณฑ์ต่อเนื่องตั้งแต่ขั้นต้นน้ำถึงปลายน้ำ ทั้งนี้
การที่จะใช้วัตถุดิบชนิดใดเป็นวัตถุดิบในการผลิต หรือการที่จะเลือกผลิตผลิตภัณฑ์ตัวใด
จะต้องมีการกำหนดก่อนการเริ่มดำเนินการก่อตั้งบริษัท ก่อสร้างโรงงาน
ตลอดจนเลือกเทคโนโลยีที่จะใช้ในการผลิตผลิตภัณฑ์นั้นๆ เพื่อให้เกิดความคุ้มค่าทางเศรษฐศาสตร์
เนื่องจากการลงทุนต้องใช้เงินจำนวนมาก

อย่างไรก็ตาม ปตท.
มีทิศทางและนโยบายการปรับโครงสร้างกลุ่มธุรกิจปิโตรเคมีและการกลั่นโดยกำหนดให้มีการรวมบริษัทที่มีลักษณะการดำเนินกิจการหรือมีผลิตภัณฑ์ที่คล้ายกัน
เช่น ในกลุ่มธุรกิจปิโตรเคมีจะมีการปรับโครงสร้าง กลุ่มธุรกิจในรูปแบบ Integrated Value
Chain Flagship โดยแบ่งสายลักษณะของวัตถุดิบและ Value chain เป็น Gas based และ
Liquid based และให้มีการควบรวมกิจการระหว่าง NPC และ TOC
เพื่อเป็นแกนนำในการดำเนินธุรกิจปิโตรเคมีสายโอเลฟินส์ที่ผลิตจากก๊าซฯ (Gas based value
chain) โดยผลิตภัณฑ์ส่วนใหญ่ของกลุ่ม ปตท. ได้แก่ ปิโตรเคมีต้นน้ำประเภทโอเลฟินส์
อะโรเมติกส์ และ ปิโตรเคมีปลายน้ำ ได้แก่ High Density Polyethylene
รวมทั้งโครงการที่อยู่ในระหว่างดำเนินการได้แก่ Mono Ethylene Glycol และผลิตภัณฑ์ต่อเนื่อง
ส่วนกลุ่มธรุกิจปิโตรเคมีของ TPI ซึ่งมีกระบวนการผลิตที่เชื่อมโยงกับโรงกลั่นน้ำมัน ประกอบด้วย
ปิโตรเคมีต้นน้ำประเภทโอเลฟินส์ อะโรเมติกส์ ขั้นกลางประกอบด้วย Styrene Monomer,
Polyol และปลายน้ำ ประกอบด้วย Expandable Polystyrene, MTBE, Butene, ABS,
Polyethylene และ polypropylene เป็นต้น

นโยบายของ ปตท.ที่เกี่ยวข้องกับกลุ่มธุรกิจการกลั่น

โดยที่บริษัท โรงกลั่นน้ำมันระยองจำกัด (มหาชน) (RRC) บริษัทย่อยที่ ปตท. ถือหุ้นร้อยละ 99.99
อยู่ในระหว่างการยื่นขออนุญาตเสนอขายหุ้น
จึงขอชี้แจงนโยบายที่เกี่ยวข้องกับกลุ่มธุรกิจการกลั่นเรื่องการขัดแย้งทางผลประโยชน์ระหว่าง RRC
กับโรงกลั่นน้ำมันอื่นในกลุ่ม ปตท. ทั้งนี้
ปตท.เห็นว่าไม่มีความขัดแย้งทางผลประโยชน์ระหว่างโรงกลั่นน้ำมันในกลุ่มของ ปตท. เนื่องจาก

-   ปริมาณความต้องการน้ำมันสำเร็จรูปภายในประเทศอยู่ในสภาวะที่สมดุลกับกำลังการผลิตของโรงกลั่นน้ำมันในประเทศโดยรวม
    (พิจารณารวมถึงกำลังการผลิตของโรงกลั่นที่ใช้ในการผลิตวัตถุดิบเพื่อขายให้แก่โรงงานปิโตรเคมี
    และการขายส่งออกน้ำมันสำเร็จรูปบางส่วน) ดังนั้น
    โรงกลั่นน้ำมันในประเทศเกือบทุกแห่งจึงสามารถดำเนินการกลั่นได้เต็มกำลังการผลิต

-   ในปี 2548 ปตท. มีส่วนแบ่งการตลาดค้าปลีกน้ำมันสำเร็จรูปในประเทศสูงที่สุดถึงร้อยละ
    34.6 หรือเท่ากับ 14,802 ล้านลิตรต่อปี ดังนั้น ข้อตกลงที่ ปตท.
    จะรับซื้อน้ำมันสำเร็จรูปจากโรงกลั่นทุกแห่งที่ ปตท.ถือหุ้น รวมถึง RRC
    คิดเป็นปริมาณรวมประมาณ 10,347 ล้านลิตรต่อปี
    จึงยังไม่เพียงพอต่อความต้องการเพื่อป้อนตลาดค้าปลีกของ ปตท. นอกจากนั้น
    ตามข้อตกลงซื้อขายน้ำมันสำเร็จรูปกับโรงกลั่นทุกแห่งยังกำหนดให้ใช้ราคาตลาดที่แข่งขันได้
    (Competitive Commercial Arm’s Length) เป็นเกณฑ์สำหรับการซื้อขายดังกล่าว

-   ปตท.มีข้อตกลงกับโรงกลั่นทุกแห่งรวมถึง RRC ที่จะจัดหาน้ำมันดิบที่ใช้ในการกลั่นในราคาตลาด
    (Competitive Commercial Arm’s Length) ซึ่งเป็นธุรกิจปกติของ ปตท.

-   ในกรณีที่ความต้องการน้ำมันสำเร็จรูปเพิ่มสูงขึ้นมากกว่ากำลังการกลั่นที่มีอยู่ในปัจจุบัน ปตท.
    จะพิจารณาถึงความพร้อมของโรงกลั่นแต่ละแห่งที่ ปตท.ถือหุ้น
    ที่ประสงค์จะขยายกำลังการกลั่นเพิ่มขึ้น รวมถึงโรงกลั่นของบริษัท ไทยออยล์ จำกัด (มหาชน)
    ซึ่ง ปตท.ยังคงให้ความสำคัญในฐานะโรงกลั่นหลักด้วย
    โดยการศึกษาความพร้อมดังกล่าวจะครอบคลุมถึงปัจจัยต่างๆ อาทิ
    สาธารณูปโภคพื้นฐานที่โรงกลั่นแต่ละแห่งมีอยู่
    ผลประโยชน์ร่วมที่โรงกลั่นจะได้รับเพิ่มขึ้นเมื่อพิจารณาถึงการทำ Synergy
    กับบริษัทอื่นและบริษัทในกลุ่ม ปตท. อื่น ความสามารถในการจัดหาเงินทุนเพื่อขยายงาน
    รวมทั้งผลตอบแทนการลงทุนของโครงการ

    แนวนโยบายของ ปตท.เกี่ยวกับการควบรวมกิจการระหว่าง RRC และบริษัท อะโรเมติกส์
    (ประเทศไทย) จำกัด (มหาชน) (ATC)

-   ปตท.ได้กำหนดเป็นนโยบายชัดเจนที่จะส่งเสริมให้บริษัทในกลุ่ม ปตท. พยายามสร้างให้เกิด
    Synergy ระหว่างกันให้มากที่สุด ดังนั้น การที่ RRC และ ATC
    ตกลงร่วมมือในการดำเนินงานตามโครงการขยายงานร่วมจึงสอดคล้องกับนโยบายดังกล่าว
    เนื่องจากเป็นการสร้าง Synergy
    ระหว่างโครงการขยายงานซึ่งจะเป็นการเพิ่มมูลค่ารวมและยังเป็นการลดความเสี่ยงทางธุรกิจให้กับทั้ง
    RRC และ ATC รวมทั้งการประสานงานด้านการผลิตระหว่างหน่วยผลิตปัจจุบันของทั้งสองบริษัท
    ซึ่งอาจจะดำเนินการด้วยการทำเป็นข้อตกลงทางการค้าหรือข้อตกลงรูปแบบอื่นๆ

-   ในกรณีที่การศึกษาพบว่าการที่จะก่อให้เกิด Synergy ระหว่าง RRC และ ATC ได้สูงสุด
    อาจจำเป็นต้องควบรวมกิจการเข้าด้วยกัน ปตท. ก็ยังจะต้องพิจารณาประเด็นอื่นๆ
    ที่เกี่ยวข้องด้วย เช่น ประโยชน์ทางด้านภาษีเงินได้ที่อาจเปลี่ยนแปลงไป

    ข้อผูกพันทางธุรกิจต่าง ๆ ข้อตกลงตามสัญญาเงินกู้ รวมทั้งความประสงค์ของผู้ถือหุ้นอื่นๆ ของ
    RRC และ ATC ในการควบรวม

-   ปตท. จึงเห็นว่าแนวทางควบรวมกิจการระหว่าง ATC และ RRC
    ยังจะต้องทำการศึกษาความจำเป็นและความเหมาะสมในทุกด้านซึ่งจำเป็นต้องใช้เวลาศึกษาโดยละเอียดรอบคอบก่อนการพิจารณาตัดสินใจในเรื่องดังกล่าว

    สำหรับข้อกังวลเกี่ยวกับการที่จะมีการสร้างโรงกลั่นน้ำมันใหม่ (Greenfield Refinery)
    เพิ่มเติมในอนาคตนั้น
    แม้ว่าบริษัทที่ประกอบธุรกิจการกลั่นน้ำมันแต่ละแห่งจะมีแผนการขยายงานอย่างต่อเนื่องในช่วงเวลา
    4 – 5 ปีข้างหน้า
    แต่การขยายงานดังกล่าวจะเป็นการขยายกำลังการผลิตของหน่วยกลั่นที่มีอยู่ในปัจจุบัน
    (Debottlenecking) ซึ่งใช้เงินลงทุนไม่สูงมาก และให้ผลตอบแทนสูง
    เนื่องจากเป็นการใช้ประโยชน์จากโครงสร้างโรงกลั่นเดิมที่มีอยู่ สำหรับการสร้างโรงกลั่นใหม่
    (Greenfield Refinery) นั้น ปตท.เชื่อว่าจะยังไม่เกิดขึ้นในระยะเวลาอันใกล้นี้ และ
    ปตท.ได้กำหนดเป็นนโยบายที่จะทำการศึกษาเพื่อปรับโครงสร้างธุรกิจการกลั่นน้ำมัน
    ซึ่งรวมถึงความเป็นไปได้ในการควบรวมบริษัทที่ดำเนินธุรกิจการกลั่นน้ำมันที่ ปตท.
    เป็นผู้ถือหุ้นใหญ่ทุกบริษัทให้เป็นบริษัทเดียว
    ในทำนองเดียวกันการปรับโครงสร้างธุรกิจปิโตรเคมี
    โดยบริษัทที่ควบรวมดังกล่าวจะทำหน้าที่รับผิดชอบและกำหนดแนวทางการขยายธุรกิจในระยะยาวของกลุ่มธุรกิจการกลั่นน้ำมันทั้งหมดของ
    ปตท. ซึ่งรวมถึงแนวทางการลงทุนในโรงกลั่นน้ำมันใหม่ด้วย โดย
    ปตท.มีนโยบายที่จะปรับโครงสร้างบริษัทในธุรกิจการกลั่นให้แล้วเสร็จก่อนที่จะมีการสร้างโรงกลั่นน้ำมันใหม่ดังกล่าว

การลงทุนในบริษัท อุตสาหกรรมปิโตรเคมีกัลไทย จำกัด (มหาชน) ของ ปตท.

โดยที่ TPI ประกอบธุรกิจปิโตรเลียมและปิโตรเคมีครบวงจร ซึ่งใช้วัตถุดิบจากน้ำมันดิบ (Crude
oil) ในกระบวนการผลิต โดยรับจากโรงกลั่นน้ำมันของตนเองเป็นหลัก กลุ่มโรงงานปิโตรเคมีของ
TPI ประกอบด้วย ปิโตรเคมีต้นน้ำ ได้แก่ โอเลฟินส์ อะโรเมติกส์ ซึ่งจะเป็นวัตถุดิบป้อนให้แก่
ปิโตรเคมีขั้นกลาง และขั้นปลายของตนเองเช่นกัน จะเห็นได้ว่า ผลิตภัณฑ์ปิโตรเคมีส่วนใหญ่ของ
TPI ไม่ซ้ำซ้อนกับผลิตภัณฑ์ ปิโตรเคมีของกลุ่ม ปตท. ส่วนทางด้านธุรกิจการกลั่นของ TPI
ประกอบด้วยผลิตภัณฑ์ปิโตรเลียม ตามประเภทของโรงกลั่นโดยทั่วไป
โดยมีปริมาณการผลิตน้ำมันเชื้อเพลิงประมาณร้อยละ 12 ของปริมาณการผลิตของประเทศ
และจำหน่ายในประเทศเพียงร้อยละ 6 ของปริมาณการจำหน่ายในประเทศ
โดยเป็นการขายผ่านสถานีบริการของ TPI ซึ่งกระจายอยู่ทั่วประเทศรวม 73 สถานีบริการ
หรือคิดเป็นร้อยละ 0.4 เมื่อเปรียบเทียบกับสถานีบริการทั้งหมดในประเทศ
ที่เหลือเป็นการขายโดยตรงให้กับ ลูกค้าอุตสาหกรรม ลูกค้าขายส่ง และส่งออก
ซึ่งเป็นการทำธุรกรรมทางการค้าเป็นปกติ และไม่ถือเป็นการแข่งขันกันทางการธุรกิจ ปตท.
จึงอาจใช้ช่องทางการจำหน่ายดังกล่าวที่มีอยู่ เสริมการทำการตลาดของกลุ่ม ปตท. และ TPI

อนึ่ง การเข้าลงทุนใน TPI ซึ่งเป็นบริษัทมหาชนเช่นเดียวกัน จึงไม่มีความขัดแย้งทางผลประโยชน์
เนื่องจาก ปตท. จะลงทุนใน TPI ร้อยละ 31.5 ของหุ้นทั้งหมดของทีพีไอ
โดยมีผู้ร่วมลงทุนรายใหญ่รายอื่น ได้แก่ กองทุนบำเหน็จบำนาญข้าราชการ ธนาคารออมสิน
กองทุนรวมวายุภักษ์ 1 และกลุ่มธนาคารเจ้าหนี้เงินกู้ จะถือหุ้นใน TPI รวมกันร้อยละ 38.5
ซึ่งจะเป็นกลไกหนึ่งในการรักษาผลประโยชน์ของผู้ถือหุ้นทุกฝ่าย นอกจากนี้ การเข้าลงทุนใน TPI
ของ ปตท. จะช่วยเสริมความเข้มแข็งให้ TPI และกลุ่มธุรกิจปิโตรเคมีและการกลั่นของ ปตท.
เนื่องจากมีความหลากหลายของผลิตภัณฑ์
และครอบคลุมเกือบทุกประเภทที่เป็นความต้องการของตลาด
และสามารถเป็นก้าวกระโดดในการเป็นผู้นำในธุรกิจ

[1] ^(/ 1) ปตท. ได้รับยกเว้นตามพระราชบัญญัติทุนรัฐวิสาหกิจ พ.ศ. 2542
มิให้นำบทบัญญัติตามกฎหมายว่าด้วยบริษัทมหาชนจำกัดในส่วนที่
เกี่ยวกับสภาพและการจัดตั้งบริษัทมาบังคับใช้